
Ayera merdia, nos flamante, Miss 
Aruba, srta. Dianne Croes a sali via 
di Miami pa Bahamas pa participa 
na eleccion Miss Universe 2009. Cu 
manera ta conoci, lo tuma lugar fin 
di luna aki na Bahamas. 

Ayera merdia, Dianne Croes a ser 
despedi na Aeropuerto pa miembro- 
nan di su famia, Presidente di Star 
Promotions. Ta intencion, cu dia 
di e certamen di Miss Universe, un 
delegacion di Aruba lo ta presente 
pa apoya nos Miss Aruba. For di aki, 
nos di AWEMainta ta desea srta. 
Dianne Croes tur clase di éxito na 
Bahamas. 


Diadomingo atardi un grupo grandi di hoben 
a sali rumbo pa Corsow pa gara nan avion pa 
Hulanda di Martin Air y sigui cu nan estudionan 
superior. Varios famia a reuni na aeropuerto pa 
despedi di nan. E biaha aki hopi lagrima a cai 
y emocionnan tabata halto. Nos ta sigur cu e 
hobennan aki lo bin bek Aruba cu nan diploma 
pronto. Pero algo di lamenta ta cu ayera na 
aeropuerto, tabata parce cu AAA N.V. mester di 
placa, pasobra tur auto cu nan a haya mal para, 
no tabatin pordon. Nan tabata tow esakinan y 
duna un boet, pa paga, prome di laga nan bay. 
Un situacion cu a ser condena fuertemente. Un 
reportahe amplio ta sigui mayan Diamars cu 
hopi potret di e despedida aki. Te oro studiante- 
nan... y hopi exito ysabiduria den e etapa nobo 
aki di boso bida. 


SARAH QUITAA 
GANASUDDC6 
TTRJLOMLMDAL 
DENFREESTYLE 


Nos orguyo nacional riba tereno di 
windsurfing, Sarah Quita, di 18 ana, 
a bira pa di dos biaha consecutivo 
campeon di mundo den free style, 
despues di a supera cu exito e dos 
eliminatorianan den e Grand Slam 
di Fuerteventura, Spana. 
AWEMainta ta felicita Sarah Quita 
cu e gran logro aki, cu sigur ta uno 
no solamente pe y su famia, pero 
pa henter Aruba. Nos Arubianonan 
ta orguyoso di dje y nos ta sigur cu 
el lo sigui cosecha triunfonan den 

Investigacion ta ser haci, ya cu a ser bisa cu na Aruba nan ta haya e pasaporte falsifica 


Aruba ta trampolin pa Brasileronan drenta 
Merca cu pasaporte Portugues falsifica 



f UNIAO ELfROPElA 

f PORTUGAL 

P 

PASSAPORTE 



ARUBA tin un di e mihor siste- 
manan pa procesa pasaporte, cu 
t’e sistema Radex. E sistema aki, 
facilmente ta detecta cualkier 
fayo cu un pasaporte por tin. Si 
por tin un fayo mes, no ta debi 
n’e sistema di Radex, pero por 
tin fayo humano. 

Bisando esaki, AWEMainta 
a haya informacion, cu muy 
en particular, Brasileronan ta 
usando Aruba como trampolin 
pa drenta Merca. 

Nan ta drenta Aruba cu pasa¬ 
porte di Brazil, pero ta sali 
cu pasaporte aparentemente 
falsifica di Portugual como un 
pais di Union Europeo. Pasobra 
tur Brasilero mester di visa pa 
drenta Merca, pero si e tin un 
pasaporte di un pais Europeo y 
den e caso aki, di Portugal, e por 
drenta Merca sin visa. 

Esaki a pone cu tin aigun Brasi¬ 
lero sabi, cu a dicidi di usa Ar¬ 
uba como trampolin pa drenta 
Merca sin visa. Recientemente, 
sigur e ultimo siman, tabata na 
Boston, Merca, cu autoridadnan 
di Imigracion a detene 2 per¬ 
sona, cu a bin procedente di Ar¬ 
uba, di nacionalidad Brasilero, 
pero cu pasaporte di Portugal, 
cu a resulta di ta uno falsifica o 
a menos no ta cumpli cu ley. 
Durante interrogacion di e dos 


personanan aki, nan a declara 
cu tin 15 persona mas, proce¬ 
dente di Brazil cu ta pendiente 
pa aplica mesun modus ope- 
randi, pa via di Aruba, drenta 
Merca, pa cual autoridadnan 
Mericano a cuestiona na prome 
lugar nan propio hendenan di 
Pre-Clearance na Aruba. Y a 
notifica tambe Imigracion Ar- 
ubano, pa tene bon bistå riba e 
situacion aki. 

Es mas, e dos personanan aki 
a declara cu ta na Aruba, nan 
ta haya nan pasaporte falsifica 
procedente di Portugal. Unabes 
cu autoridadnan na Aruba a ser 
notifica, nan a logra di pone 
man riba 2 otro Brasilero, cu ta¬ 
bata na punto di sali pa Merca. 
Pero aki tabata e personal di 
Imigracion Mericano, cu a des- 
cubri e dos ultimonan aki, y pa 
motibonan te ainda no mucho 
cla, a tarda di pasa nan over pa 
Imigracion di Aruba, siendo e 
autoridad competente pa haci 
e investigacion. 6 Ora a pasa, 
prome cu nan a keda entrega 
na autoridad local, loke a ser 
cuestiona seriamente tambe. 
Tur loke autoridad local, cu 
sosten di Ministerio Publico por 
a haci ta, di confisca e docu- 
mentonan falsifica y deporta e 2 
personanan aki di inmediato. 


E modus operandi di e Brasi¬ 
leronan aki ta, cu nan ta bula 
pa Panama, y cu Copa Airlines 
ta drenta Aruba, cu nan pasa¬ 
porte di Brazil. Pero ora di sali 
for di Aruba pa Merca, nan ta 
sali cu pasaporte di Portugal. 
Cu manera aigun di nan cu a 
keda deteni a declara, cu nan 
ta haya esaki na Aruba, pa cual 
tin un investigacion profundo 
ta tumando lugar. 

Pero ta surgi tog e pregunta, 
con bini e sistema di Radex, 
cu manera nos a bin ta bisa, t’e 
mihor sistema na mundo, cu 
tin hasta Merca y otro paisnan 
masha jalurs, no a detecta e 
falsificacionnan aki. 

Esey ta keda un pregunta ainda 
pa contesta. Pasobra conoce- 
dornan di e materia aki ta bisa, 
no, e sistema di Radex sigur ta 
100% bon, lo a detecta un of 
otro fayo den e pasaporte, pero 
tin hende “floho” y enbes di avi¬ 
sa nan superior, lo a “by-pass” e 
sistema y asina e hendenan aki 
a sali bay sin problema. 

E situacion aki, a bira uno 
masha fishy, pasobra awor, cu 
e empleado publico aki, di Imi¬ 
gracion cu a “by-pass” of “over- 
rule” e sistema, ta ser cuestiona 


pakico el a haci’e, sin notifica su 
superiornan. E forma di proce¬ 
der aki, ta haci cu nan ta bira 
sospechoso y manera Minister 
Rudy Croes a yega di bisa, “fa¬ 
cilmente nos hendenan por cay 
pa placa”, esta cu nan wordo 
“cumpra” pa laga nan pasa. Esey 
tambe ta ser investiga. 

Pero si ta un fayo humano a 
tuma lugar na Imigracion Aru- 
biano, anto dicon, e hendenan 
aki a pasa na Imigracion Meri¬ 


cano, sin a ser nota cu nan tin un 
pasaporta falsifica? Cu esaki, 
nos kier bisa, cu no por tira tur 
culpa riba nos Imigracion, pero 
Imigracion Mericano tambe lo 
a faya den e caso aki. 

Tabata na Boston, cu nan de¬ 
tene 2 hende, kendenan a bisa 
cu na Aruba nan a haya nan 
pasaporte falsifica di Portugal, 
y cu tin como 15 persona mas 
na caminda, cu lo haci mesun 
modus operandi aki, pa por 
drenta Merca. 


Minister Booshi Wever ta di opinion cu 

Valero lo keda Aruba 


Nan ta invirtiendo pa habri esaki back 


MINISTER Booshi Wever a reuni cu 
gerentenan di refineria Valero riba e 
situacion di permiso di e trahadornan. 
Wever como e minister responsabel 
pa otorgamento di permiso a dicidi di 
pone un paro riba esaki mirando cu 
a tende e noticia cu nan ta bay cera y 
retironan lo bay cay. 

Minister Wever a bisa cu a para esaki- 
nan te ora cu haya un claridad y evita 
asina cu esnan extranhero cu vergun- 


ning keda na trabou y nos yiunan di 
tera of cu tin firma liber ta bay cas. 

Valero pa medio di e director a papia 
cu e minister y a bisa cu den e caso aki 
nan mester di un cantidad di hendenan 
‘skilied’ pa cierto trabounan cu mester 
wordo haci na Valero. Respuesta di e 
minister riba esaki cual a bay pavia e 
abogado di Valero siman pasa tabata 
cu por otorga e permisonan si no tin e 


personanan cualifica aki, pero tambe 
entre e contratistanan cu ta trahando 
den Valero. 

Haciendo esaki a logra baha e cantidad 
di permisonan otorga, segun Booshi 
Wever, kende a agrega cu e no a baha 
considerablemente, pero si el a baha. 
E minister a cataloga e conversacion 
aki como uno hopi positivo y a expresa 
cu e ta hopi positivo cu e refineria na 


Aruba ta trahando pa drecha e situa¬ 
cion pa na momento cu e demanda 
subi y nan por cuminsa gana placa, nan 
habri e refineria back. “Ami si ta kere 
cu e hecho cu Valero ta insisti pa nan 
haci inversionnan aki y trese hende di 
afor pa haci e trabounan aki ta indica- 
cionnan fuerte cu e planta lo sigui na 
momento cu nan pone den condicion 
pa produci lo cual e mester produci ora 
cu e demanda subi”. 

Mester por sa: 


Ta ken ta manda of laga traha placa di 

Aruba como un souvenir 


NO ta basta falsificacion di hopi cos di 
marca. E colornan di bandera di Aruba 
cu ta no ta ser respeta y awor ta nos 
placa di papel ta wordo bendi den su- 
permarketnan Chines na grandi pa un 
paki Afls.1,50 per sheet di tur e placanan 
di papel. 

E imitacion t’asina perfecto y no tin nada 
cu ta duna di conoce cu Banco Central di 
Aruba ta duna permiso p’esaki. Tin ley of 
reglamento pa uso di esakinan? 

Pa colmo e “setter size” papel cu ta 
hinca den e paki di e plastic ta bisa cu 
ta “Aruba Florin, Dutch Caribbean” cu 
e ta playmoney/souvenir money y e tin 
un bandera geprint cu no ta un bandera 
autentico solamente cu dos strepi. 

Nan ta copia casi perfecto di nos pla¬ 
canan di papel, esta e 10, 25, 50 y 100 
florin. E unico cu nan no a pone t’esun 
e biyete di 500 florin. 

Importante ta pa sikiera mira un “ap- 
proval oficial” di Banco Central. Si e 
biyetenan aki ta forma parti di un wega, 
manera bo ta haya por ehempel cu “Mo- 




nopoly”, bo por compronde, pero esaki 
ta gewoon colga n’e reki di e cahero den 
un supermercado Chines. Nos placa ta 
bunita berdad pa por siha nos much- 


anan, pero pa bende asina manera nada, 
anto pa Afis.1,50 per sheet cu e placa 
nan riba dje. 

Aruba di berdad por carga e nomber di 


republica di banana, pasobra ta aki nan 
so tur cos por ser haci sin tene cuenta 
cu respet debido na patrimonionan di 
nos isla. 


Alarma falso cu ex edificio di 
Ontvanger ta na candela 



DIABIERNA anochi a drenta 
informacion cu tin un candela 
n’e piso di mas halto di ex- 
edificio Ontvanger. Mesora a 
dirigi polis como tambe bomb¬ 


ero n’e sitio. 

Na yegada di e patruya poli- 
cial, a bin descubri no tabatin 
nada di candela. 


Na yegada di e unidad bomb¬ 
eril, nan a subi te n’e piso di 
mas ariba den tur e scuridad 
ey y no a bin descubri nada di 
candela. 


Famia ta pidi ayudo pa 
busca Jossy Herrera 

JOSSY Herrera, e conocido 
compositor, specialmente 
di canticanan religioso y di 
Pasco, Dia di Mama y can- 
cionnan pa mucha, ta perdi 
for di diabierna 31 di juli den 
oranan laat di atardi. 

Famia a raporta esaki oficial- 
mente na polis pero te ainda 
sin resultado. 

Rode Kruis a ofrece nan 
ayudo y asina tin mas hende 
cu ta ofreciendo ayudo. 

E famia ta tristo y ta spera 
cu pronto por tende cu Jossy a ser haya y cu e por sigui haya 
tratamento. 

Ultimo lunanan Jossy a cay den un depresion pisa. Jossy a ser 
mira ultimo bisti cu carson largo color di khaki y un T-shirt lila. 
Su wowonan ta color berde cla y su cabey ta cortico y shinishi. 
E ta bisti bril, su color ta color cla (blanco). E tin haltura di un 
meter 70 y peso ta alrededor di 70 kilo. 

Di antemano ta gradici tur hende y ta pidi comunidad pa asina 
nan mire, nan yama polis y polis mes lo pone famia na altura. 

Alternativa nr. 2 


Dos pais petrolero, uno rico na inversion otro 
pober apesar di tur placa cu nan tin 




AWEMAINTA su pagina dedi- 
ca na “Alternativa” ta un opcion 
pa inspira un otro forma di 
mira y haci cosnan. Ora tin 
alternativa tin escogencia. Nos 
di AWEMainta a scoge pa duna 
nos opinion alterno como un 
guia y ta na esun cu kier pa siha 
of tuma accion si e kier. 

Den un e-mailnan reciente nos 
a haya varios ilustracion inte- 
resante cu nos kier comparti 
pa medio di potret. Dos pais 
rico na petroleo, uno cu ta keda 
den Medio Oriente y e otro cu 
ta keda na apenas aigun miya 
for di nos costanan den lama 
Caribe. 

E paisnan aki tur dos a ser ben- 
dicionq cu e mineral preto, esta 
petroleo. Nan alternativa ta di 
usa e entrada di e riqueza mine¬ 
ral ta varia dråsticamente. 
Esun den Medio Oriente a opta 


pa haci di nan pais, un pais di 
prosperidad dirigi riba comer- 
cioy turismo. 

Construccion bunita y di cali- 
dad halto cu un luho dirigi riba 
e hende cu por permiti su mes 
bishita e ciudad aki djis mira e 
potret bo sa cu financieramente 
un hende mester por “afford” e 
bishita. 

E alternativa cu e pais bisina 
di nos a tuma ta uno cu ta dife- 
rencia hopi manera di anochi 
for di dia. Su dirigente a opta 
pa mantene e pais den un desa- 
royo mas pober cu nunca. 

E alternativa aki ta mustra cu 
hechos y potret cu su escogen¬ 
cia no t’esun di esun di mihor. 
E diferencia nan ta bisto. 

Dubai antes di 1990. Tabata 
casi sin ningun construccion. 
Despues a bin e locura cu a 


cuminsa cu construccion y 
cu e vision di haci Dubai un 
ciudad di mega construccion 
na 2003. 

Entre 2004 y 2009 y cu e com- 
pletacion di mayoria di proyec- 
tonan na 2010, Dubai ta duna 
un muestra positivo di su ingre- 
so petrolero. Islanan Palmera di 
Dubai cu a ser construi cu tec- 
nologia nobo di contructornan 
di dijknan Hulandes ta haci e 
gruponan di isla artificial esnan 
mas grandi di mundo. 

Tin Dubailand cu lo pasa pa 
tuma e titulo for di Walt Disney 
World Resort pa ta dos biaha 
mas grandi, unda nan ta estima 
di tin 200.000 bishitante pa dia 
P.e., Burj Dubai ta un edificio 
hotelero cu lo ta cla pa habri e 
aha aki ainda. 

E lo bira edificio mas halto di 
mundo cu lo mas di 800 metro 
halto. Tin planea pa cuminsa 
cu mas isla artificial den forma 
palmera. 

Na Dubai na a traha tambe den 
forma di nos mundo, islanan 
artificial cu ta costa cada uno 
entre 25-30 miyon di dolar 
Mericano. 

Venezuela cu su Capital Cara- 
cas. Un pais rico na petroleo cu 
entrada a dicidi pa un alterna¬ 
tiva contrario na Dubai. E pais 
tin 10 aha den un revolucion 


supuestamente “bunita” y te 
ainda t’esaki bo ta mira den e 
pais. 

Su alternativa di inverti su 
placa cu e ta haya di petroleo 
den otro metanan puramente 
politico. 

Pobreza, violencia, crimen, 
inseguridad combina cu paro 
den economia ta crea imagen 


negativo den y pafo di e pais. 
Hasta ciudadnan cu antes taba¬ 
ta goza di seguridad y tranqui- 
lidad, awor ta constantemente 
den noticia pa nan inseguridad 
y crimen. Derechonan humano 
ta ser ignora. Mientras den 
mundo tur pais ta buscando 
paz, e pais aki ta armando su 
mes cu tanki y avion di guera. 

Kenneth Jong y Sa Bislik lo 
bandona Parlamento 


Chris Romero y Hendrik Tevreden lo reeplazanan 


INFORMACIONNAN cu siman aki lo tin cambionan 
AWEMainta a haya ta cu e den Parlamento di Aruba 


caminda tanto Kenneth Jong 
como Seferino (Sa) Bislik lo 
ta entregando nan asiento 
como parlamentario y asina 
laga esakinan liber pa Chris 
Romero y Hendrik Tevreden. 
Manera ta conoci, Kenneth 
Jong a dicidi cu e no ta bay den 
politica activo mas y a haya un 
tremendo posicion den gobi- 
ern. Sa Bislik mientras tanto, 
aunke no ta confirma ainda, 
parse cu el lo haya tambe un 
bon posicion den gobierno 
awor cu el a dicidi cu e no 
ta sigui den politica activo. 
Manera ta custumber caba di 
MEP, promer cu nan baha nan 
ta sigura cu nan friends & fam- 
ily haya un posicionnan den 
gobierno y esaki seguramente 
no lo ta e excepcion. 

E movecion aki posiblemente 
ta pa dos otro candidato di 
MEP, Chris Romero y Hendrik 
Tevreden haya un poco mas 
publicidad, pasobra no ta 
scucha nada di nan y dor cu 
nan lo aparece riba e lista cu 
lo wordo entrega diabierna 
awor, e partido geel lo ta bus- 
cando tur forma posibel pa 
nan bin mas den publicidad. 
Si en berdad e cambio aki 
tuma lugar, en bes di yuda 
MEP loke e ta bay haci ta 
kibre mas ainda pasobra dos 
di su candidatonan, cu ya 
caba ta bin na remarke pa 
haya nan pension di parla¬ 
mentario ta haya un premio 
cu tremendo nombracionnan 
den gobierno y awor ta core 
hinca dos politico nobato pa 
nan por haya salario hugoso 
di parlamentario pa un par di 
luna y hasta bin na remarke 
pa un overbruggingstoelage si 
nan no keda den Parlamento, 
mustrando asina cu nan ta 
sigui beneficia e circulo di 
friends & family. 

Pueblo sigur no lo keda keto 
pa e bagabunderianan aki y e 
lo sa di costa mas voto ainda 
di e partido geel. 

1.31 engine • automatic transmission, 
power Windows • fog lamps 
keyless entry * radio/cd and much more 


Sabarta Blanco 35 
Tel: 583-9800 
Fax: 583-9660 

Way of Life! 

Container 


a 


kentel y bolter 


DIABIERNA un container a kentel completo y a ocasiona dano na 
un otro container riba e tereno dilanti di ex-edificio di Ontvanger. 
Ora cu polis a yega n’e sitio sitio e persona encarga cu e vehiculo a 
nenga di duna e agente policial e documentonan di e vehiculo debi 
cu esaki no a sosode riba caminda. Personal di ambulans tambe 
a bini na e sitio. Pero segun a compronde e chofer no tabata den 
e vehiculo, ora cu e accidente a pasa. E chofer tabata afo y tabata 
maniobrando e container, pero debi cu e container tabata mal 
stiwa, tur e peso a bay den banda y a manda e vehiculo completo 
den banda cu esaki a bay bolter y cay riba un otro container. 



DIADOMINGO madruga a drenta informacion cu un guardia 
di seguridad den Havenstraat a ser maltrata. Ora cu polis a yega 
n’e sitio, nan ta topa cu e guardia kende a declara cu el a ser 
maltrata pa un persona desconoci. Cu ayudo di un colega el a 
ser hiba hospital pa atencion medico. _ 


Persona desconoci a 
maltrata miembro di 
seguridad 



Programa SPECIAL dj 

mfSci 


Sintonisa 
ATV Canal 15 


Dialuna 3 di Augustus pa 9:00 PM di Anoclii. 

Mirando cu cantidad di studiante a sali pa Hulanda ayera 

Autoridad na Aeropuerto mester por tin mas consideracion 


OTRO ananan, gerencia di 
Aeropuerto ta anuncia cu nan ta 
habri parking-lot pa tur hende 
pa por haya oportunidad pa 
despedi di nan yiunan cu ta bay 
Hulanda bay studia. E ana aki, 
esey no tabata e caso. 

Loke cu a pasa ayera na Aero¬ 


puerto, tabata parce cu AAA 
N.V. mester di placa, pasobra 
tur auto cu nan a haya mal para, 
no tabatin pordon. Nan tabata 
tow esakinan y duna un boet, pa 
paga, prome di laga nan bay. 

Un situacion cu a ser condena 


fuertemente. Hasta un di nos 
fotografonan a bay Aeropuerto 
pa cubri e bayendo di nos studi- 
antenn y a pidi permiso pa para 
su auto na un sitio, unda e no ta 
stroba trafico. El a haya permiso 
di un miembro di seguridad, 
pero ora cu e supervisor a yega, 


el a bisa no, esey ta tereno di 
aeropuerto y no mag di parkeer 
eynan. Siendo cu dicho persona 
conoce e fotografo aki, como un 
persona cu a bay haci su trabao, 
pero no a respeta esey. A tow 
su auto y bay cune, y e tambe 
mester a paga e boet, prome di 


por haya su auto bek. 

No ta forma di trata, y manera 
menciona, e tabata manera cu 
AAA N.V. ta golos pa haya en- 
trada adicional, probechando 
di un situacion asina aki. Foei 
Aeropuerto, sea mas tolerante 
y sigur mas comprensivo. 


Auto debi na velocidad halto, a bolter na Pos Chiquito 




GANA 

ARTICULO PA ANA 




Cumpra cualkier un (1) 
producto di SnackPack, 

Chef Boyardee of 
Peter Pan Peanut Butter 

Participa pa gana un (1) 
di e 5 gift certificate 
balora na Afl 200,- pa 
articulo pa scol of paria 
pa e ana escolar nobo. 

Scirbi nomber, adres y telefon 
patras di e recibo, entrega na supermercado 
participante of na Compra Ltd, Engelandstraat z/n 


frøg',. 


pan 


ESCOLAR 2009/2010 


Sorteo lo tuma lugar September 1.2009 - s^s 




DIABIERNA anochi a drenta 
informacion cu un chofer a 
perde control y a bolter na Pos 
Chiquito. Esaki ta debi n’e ve¬ 
locidad halto, pa cual e chofer 
a perde control. Na yegada di 
e prome patruya policial, nan 
a bin constata cu e auto su so 
cu su so a perde control y ta 
bay dal riba un borchi trafico 
pa despues sigui bay y bolter. 
Un biaha mas por a constata cu 
velocidad halto, te causa cu e 
chofer no por a controla stuur di 
su auto. Personal di ambulans 
a yega n’e sitio y a transporta e 
victima pa hospital. 

MEP a usa mas di 10 trailer di 40 pia den nan parada 

Problema grandi pa por forma un parada cu ta parce exitoso ta e motibo 



PARTIDO MEP Diadomingo 
ultimo a saca tur triki for di cashi 
pa porfin por tin un evento cu 
por wordo cataloga como exi¬ 
toso den e campana aki. Manera 
tur hende por corda, e partido 
geel a cuminsa cu nan campana 
for di December aha pasa. Pero 
evento tras di evento no por a 
produci e resultado digno di 
un partido grandi. Segun in¬ 
formantenan serca di liderazgo 
di MEP, e ambiente no ta uno 
bon den e partido. Nan no por 
haya e “break” cu nan ta anhela 
tanto pe. De nan seno mes nan 
ta conciente cu un di e logronan 
mas importante di BBO tabata 
ta cu awe un parti grandi di 
nan sosten den pueblo. Otro 
asunto cu tin nan hopi preocupa 
ta e estado di infrastructura 
di Aruba, pero specialmente 
caminda y scolnan. Aki ta na 
unda hopi a wordo neglisha.Pa 


tur e motibonan aki, e partido sa 
cu e ta den un situacion dificil, 
y pesey a cuminsa promove e 
parada di diadomingo for di casi 

3 siman pasa non-stop na radio, 
television y corant. Ariba dje, pa 
evita un berguensa potencial, 
e partido a disidi di inclui por 
lo menos 10 trailer di 40 pia, 
busnan y otro vehiculonan cu 
por disimula grandura di e 
parada.Hopi hende a comenta 
cu e parada di MEP ta parce 
paradanan di carnaval cu ta 
yena cu trailernan. E diferencia 
entre esunan den Carnaval y 
esunan di MEP ta e cantidad di 
hendenan cu tin den nan. Majo- 
ria di e trailernan tabata tin 2 te 

4 hende ariba nan, loke a parace 
pa mironesnan como un “waste 
of space”.E diadomingo a mus- 
tra tambe cu berde ta masha bon 
representa den pueblo. Partido 
AVP a mira cu un cantidad 


masha grandi di sostenedornan 
a subi caminda pa keiro rond 
di Aruba cu nan banderanan. 
Aunke cu aparentemente e in- 
tencion no tabata ta pa convergi 
den un parada, polis a tene esaki 
masha na cuenta y a kibra cual- 


ke agrupaciondi auto berde.E 
diferencia entre e dos partido- 
nan aki ta e promocion tras di 
e diadomingo. Pa e berdenan 
no por a tende promocion, 
siendo cu pa MEP e promocion 
tabata grandi y largo.Augustus 


7 venidero ta entregamento di 
lista y ta mustra cu campana ta 
basta avansa caba pa e dos parti- 
donan aki. E campana electoral 
aki ta priminti di bira uno cu 
hopi observador politico lo tin 
masha interes pe. 


Ayera partido geel 
a subi caya pa 
mustra su forza 

DIADOMINGO mainta for di ll’or simpatizadornan di 
partido MEP a reuni pa core un parada rond di diferente bario 
di Aruba y mustra asina nan forza. 

Mester menciona cu e parada di e partido cu te na e momen- 
tonan aki ta esun di mas grandi di Aruba tabata parse mas 
un parada di Carnaval caminda cu un cantidad di trailer cu 
bandanan musical conoci na nos isla tabata pone ambiente pa 
esnan participando den e parada como tambe esnan na banda. 
Hopi tabata esnan cu ta bisa cu nan ta sinti nan mes mas den 
carnaval cu den parada politico. 

Notabel tabata con e jeep di Nel Oduber tabata completamente 
rondona pa body guardnan. Un cantidad para hunto cune den 
e jeep, otronan riba quadracer y otronan na pia tras y banda 
di e jeep. Hopi a pensa cu ta parse cu ta Barack Obama a yega 
Aruba cu tabatin asina tanto body guard y specialmente hasta 
na pia ta core tras di e jeep! 

Algo otro cu a val hopi op tabata e caranan largo di esnan cu 
tabata participa den e parada, tabata parse cu sea nan ta fada 
of nan a cuminsa pronostica caba loke lo pasa 25 di september 
proximo. 

Parada cu tabata parse mas carnaval y cu hendenan cara largo 
den dje, pero toch mester acepta cu tabata un parada basta 
grandi caminda e partido geel a demostra cu keto bay e ta un 
partido grandi. Awor mester warda pa 25 di september pa 
wak si ainda nan ta keda esun di mas grandi of mester eede e 
posicion na un otro partido. 


Accidente frontal cu basta 
dano material na Shiribana 



DIASABRA madruga a drenta informacion di cu un accidente cu basta dano material a sosode na 
Shiribana. Na yegada di polis a compronde cu aki ta trata di un accidente frontal unda ambos ve- 
hiculo a keda di tal forma destrui cu tabata rekeri presencia di takelwagen pa move e vehiculonan 
for di e sitio. Afotunadamente ningun hende a resulta herida. 

CUMPRA 


CERCA NOS 


DRAWSTRINfrMfr 

WTIH PURCHASE 

OF AH/ K SWISS 

SNEAKERS. 

Uhltt it&eK mm out 




Toshiba NBI 05 

8.9" LCD display (1,024 x 600 resolution) 

Intel Atom 1,6GHz processor 

120GB of hard drive space 

1GB of RAM 

Windows XP 

Built in WiFi and Ethernet jack 
USB 2.0 ports 

TOSHIBA 


Request your coupon at register. 


Y PARTICIPA PA GANA 

100.000 


Caya G.F. (Betico) Croes 14 (Dilanti Penha) 

Programa di Democracia Real bon ricibi den San Nicolas ybecindario 

RECIENTEMENTE candida- 
tonan di Partido Democracia 
Real a tene un accion di parti- 
mento di e programa di partido 
pa e gobernacion 2009-2013, 
na puntonan strategico di San 
Nicolas ybecindario. Presente 
tabata entre otro Andin Bik- 
ker, Serge Mansur, Azriah 
Palm, Marila Lacle y Augusto 
Dubero. E accion a haya ani- 
macion di brass band, loke a 
wordo aprecia. Durante e ac¬ 
cion por a constata cu e anhelo 
pa un cambio berdadero den 
gobernacion ta presente den 
e distrito aki tambe. Den un 
lapso di un par di ora un can- 
tidad enorme di programa di 
partido y material di campana 
a wordo bon ricibi dor di e ha- 
bitantenan. Esaki ta confirma 
un biaha mas cu Partido De¬ 
mocracia Real ta hopi keri den 
e pueblo di Aruba en general 
y lo bay ta e opcion real pa un 
cambio dia 25 di september 
venidero. 





Nike, Air Max, BW Classic PROVECHA AW0R! 

Un biaha mas DIMAS ta splica cu 

Dentro di 12 siman, DIMAS mester duna contesta riba un permiso di estadia 

Esey ta stipula pa ley 


E Ley di LTU ta stipula cu den¬ 
tro di un termino di 12 siman 
DIMAS ta trata un peticion pa 
un permiso di estadia (tempo- 
rario). 


DIMAS ta maneha e proceso 
di tal manera pa por cumpli 
cu e termino aki riba stipula 
den ley. 

Den caso cu ta trata di un caso 


no regular of cu tin mester pidi 
mas documento pa por yega na 
un conclusion final, e caso ta 
bira diferente. 

E ley ta provee den e posibilidad 


di un extension di e termino 
pa tuma decision y DIMAS lo 
informa e cliente por medio di 
un carta si esey t’e caso. 

E tempo real dentro di cual 



GANADORTVIAN 

Campana Special 


Anushka Ponson Rigmaid Koolman Joølle Sabima Lee Ethan Kock 

cu ta procesa un permiso ac- 
tualmente ta varia entre 4 pa 
8 siman. 

Clientenan cu ya tin permiso 
di estadia ta ser recorda pa en- 
trega peticion pa un permiso di 
estadia na Aruba (verlenging) 
prome cu esun cu e tin actual- 
mente vence. 

Entrega di peticion ta bay segun 
cita cu por haci facilmente via 
di e website www.dimasaruba. 
com. 

E personanan, cu ta bin pa 
traha y cu ta rekeri di un con- 
seho di Departamento di Labor 
previamente, lo mester tene na 
cuenta pa euminsa e trayeeto di 
tramite, aun mas trempan. 

Ta relevante pa proceso di per¬ 
miso di estadia, pero tambe pa 
peticionnan di naturalisacion cu 
ta den tramite. 

DIMAS ta cumpli cu su deber 
pa informa su clientenan lo si- 
guiente. DIMAS ta traha a base 
di e adres cual e persona a duna 
na DIMAS. 

Den caso cu tin cambio di adres 
mester haci e cambionan na 
Censo y tambe mester informa 
DIMAS di esaki. Di e manera aki 
ta garantisa cu e cartanan di DI¬ 
MAS ta yega na nan destinacion 
sin ningun particularidad. 
DIMAS ta manda tur su co- 
respondencianan, inclusive 
e desicionnan, pero tambe 
cartanan cu por tin di håber 
cu informacion adicional den 
cuadro di peticionnan pa natu¬ 
ralisacion, por medio di carta 
sigura. 



HOTLINE 

733-8477 

Corazon Aquino 


TOKYO - Miles di filipino a 
congrega ayera na e stadion di 
Universidad di Manila pa duna 
nan ultimo ayo na e ex presi- 
dente Filipino, Corazon Aquino, 
cu a fayece diabierna ultimo di 
cancer di colon. 

Cu flor y potret di Aquino den 
man, famianan completo a para 
den fila pa mas di cinco ora pa 
tuma despedida di e ex man- 
dataria Filipino, cu a goberna 
di 1986 pa 1992, despues di 
caida di e dictador Ferdinand 
Marcos. 

Bisti na geel, simbolo di e revo- 
lucion contra Marcos, aigun 
filipino a coloca rosa geel y 
orkidea rond di e caha di e ex 
mandataria, cu lo wordo derå 
diaranson awor, segun infor- 
macion di e agencia informativo 
PNA. 

Presidente Gloria Macapagal 
Arroyo a duna orden pa hisa 
bandera na medio masta na 
tur edificio di gobierno y na 
instalacionnan publico for di 


Filipinonan ta duna nan ultimo 
ayo na Corazon Aquino 


di filipinonan na e funeral di 
Aquino, cu ta un contraste cu 
esun di otro personalidadnan 
cu a tuma lugar den priva, 
autoridadnan a staciona cen- 
tenares di polis y a cera varios 
caminda cerca di e Universidad 
di Manila. 

E director di Polis Nacional di 
Filipinas (PNF), general Jesus 
Verzos, a instrui Polis Nacional 
ayera pa percura pa un traslado 
sigur y ordena di e restonan di 
Aquino pa Catedral di Manila, 
caminda tin un ceremonia 
awe. 

Autoridadnan ta spera cu un 
cantidad enorme di doliente y 
simpatizante ta uni na e corteho 
funebre awe pa expresa nan 
dolor pa e fayecimento di e ex 
presidente di Filipinas. 
Lidernan di henter mundo a 
expresa nan condolencia pa 
morto di Corazon Aquino, entre 
nan papa Benedicto XVI, cu a 
manda un mensahe di condo¬ 
lencia pa arzobispo di Manila y 
pa gobierno Filipino. 


ayera y pa un periodo di diez 
dia como senal di luto nacional 
pa Aquino. 


Macapagal Arroyo, cu a inter- 
umpi su bishita pa Merca pa 
ta presente na e entiero, a bisa 
cu Aquino lo biba eternamente 
den curason di filipinonan 
“manera un mama stimå di e 
nacion cu a guia su pueblo bek 
pa e caminda di libertad y di 
democracia”. 

E viuda di Marcos, Imelda, y e 
ex presidente Joseph Estrada, 
tabata entre e personalidadnan 
importante cu a acudi ayera pa 
despedi di Aquino, cu a asumi 
poder despues di varios dia di 
protesta. 

E fayecida ex presidente Fili¬ 
pino y e cardenal catolico Jaime 
Sin a encabeza un protesta na 
1986 pa deroca Marcos, pa cual 
motibo e pueblo Filipino ta con- 
sidera Aquino como e simbolo 
di su democracia y libertad. 

Pa motibo di e asistencia masivo 



VLARGO 

FREE 





PROGRESSIVE 
51 calls Up 
Afl. 50 


@ 8 ®®/ 

Odd ©a@0o 


Af 1.1 Progressive Bingo Card - Every Monday & THursday at 8 pm 

Tuesday BlackJack Tournament 

7 pm - $400 CARANTEED CASH Prizes entre $10. 


Key Largo is open 1 lam to 4am daily / J.E. Irausquin Blvd. 248 / For FREE Casino Shuttle Call 587-9000 ext 7155 

Also Available for 
any celebration! 



SPECIAL 


Appetizer: 

Soup of the Day 
or Manchebo Garden Greens 


pa informacion of reservacion: 

582-3444 


J.LIrausquin Boulevard # 55 
Eagle Beach, Aruba 
e-mail: steakhouse@manchebo.com 


Main Course: 

* Tenderloin Tips å la Stroganoff, 

• Catch of the Day or 

* Lemon Herb Half Broiled Chicken 

• *Special* 8 oz. Filet Mignon Afl.9,- extra 


Dessert: 

• Apfel Strudel or 

• Ice Cream 


plus 15% service charge 



JmancheboU 

FRENCH 


SteakhousE 


Posibel prison na Merca pa 
presonan di Guantånamo 



VIA UNO 

L.G. Smith Blvd ISO, Certified Mega Mali 




GOBIERNO ta considera pa establece, na Merca mes, un insta- 
lacion cu corte y prison pa e sospechosonan di terorismo, cu lo 
tin centronan di detencion militar y civil den un solo prison di 
maximo seguridad. 

Varios funcionario Mericano di alto rango a bisa cu gobierno di 
presidente Barack Obama ta evaluando un prison di maximo 
seguridad cu ta a punto di cera na Michigan y un penitenciario 
militar cu tin 134 ana di existencia na Fort Leavenworth, Kansas, 
como posibel posibilidadnan. 

E sitio nobo lo tin vigilancia extremo y lo por aloha e 229 sospecho¬ 
sonan di tin vinculo cu e red terorista al-Qaida y cu e grupo ex- 
tremista di Talibån y di ta combatientenan stranhero cu awor ta 
den e prison na Guantånamo. 

E funcionarionan a describi e plannan cu ta un otro esfuerzo pa 
cumpli cu e orden di presidente Obama pa cera e prison pa dia 22 
di januari 2010 y satisface e temor di legislador y ciudadanonan 
pa loke ta ceramento di e sospechosonan aki den teritorio Meri¬ 
cano. E funcionarionan a papia den condicion anonimo pasobra 
e opcionnan ainda ta den estudio. 

E vocero di Cas Blanco, Ben LaBolt, a bisa diabierna cu no a tuma 
decision ainda riba e proposicion aki. Pero Cas Blanco ta di opinion 
cu un instalacion cu corte y prison ta e mihor di varios alternativa, 
un funcionario a laga sa. 

Castro dispuesto pa negocia cu Merca; 
no pa renuncia di socialismo 



HAVANA - Presidente Cubano 
Raul Castro a bisa cu e ta dis¬ 
puesto pa papia “di tur asunto” 
cu Merca, pero cu e isla hamas 
lo renuncia na socialismo. 
Castro, den un sesion di Parla¬ 
mento, a bisa cu gobierno di e 
presidente Mericano, Barack 
Obama, ta menos agresivo cu 
Cuba, pero nan ta mantene 
e embargo y ta sigui persigui 
empresanan cu ta haci negoshi 
cu e isla. 

“Nos ta cla pa papia di tur cos. 
Pero di aki, di Cuba y di Merca, 
no pa negocia nos sistema 
politico y social”, e’la bisa, cau- 


sando un ovacion den e reunion 
di Parlamento. 

“Ami no a wordo elegi como 
presidente pa restaura capital- 
ismo na Cuba, ni pa entrega e 
revolucion. Mi a wordo elegi 
pa defende, mantene y sigui 
perfecciona socialismo, no pa 
destrui esaki”, e’la anadi. 
Obama na principio di aha a 
priminti pa cuminsa un relacion 
nobo cu Cuba, cu ta wordo car- 
acteriza pa un enfrentamento 
ideologico desde e revolucion 
di 1959. 

Na maart Merca a liberaliza 
viahenan pa e isla y despacho 


di placa di e cubano mericano 
nan, ademas di autoriza opera- 
cion di empresanan Mericano di 
telecomunicacion. 

Pero Castro a bisa cu nada di 
esey a wordo implementa te 
awor. 

Obama a bisa cu pa awor e ta 
mantene e embargo comercial 
cu cual su diez antecesornan 
a trata di forza un cambio di 
sistema na Cuba, y pa presiona 
mehoracion den derechonan 
humano. 

Raul Castro, di 78 ana, na 
februari 2008, a reemplaza su 
ruman Fidel den presidencia, cu 


lo cumpli 83 aha e luna aki y cu 
tin tres aha fo’i poder. 

Diasabra e stul di Fidel Castro 


den parlamento a keda bashi na 
banda drechi di Raul durante e 
reunion di Parlamento. 


Principal teminal di 
aeropuerto di New York 
cera pa menasa di bom 



AUTORIDAD Mericano a 
evacua e principal terminal 
di aeropuerto di La Guardia 
di New York despues cu un 
homber, cu despues a wordo 
deteni, a bisa cu e tin un bom 
den su tas. 

Washigton - E terminal a wordo 
evacua poco despues di 5’or y 
mey di ayera marduga, segun e 
vocero di Autoridad Portuario 
di New York y New Jersey, John 
Kelly. 

Un fuente policial a splica cu 


pasaheronan cu tabata warda a 
keha cu polis riba un homber cu 
supuestamente tabata burachi, 
segun Daily News. 

Ora polis a acerca e homber pa 
pidi esaki pa e identifica su mes, 
e sospechoso a bisa cu e tin un 
bom den su tas y polis a procede 
pa evacua e terminal. 

Mesora un ekipo di emergencia 
a aparece pa investiga con- 
tenido di e tas. 

E corant a laga sa cu segun e 
prome investigacion tabata 


trata di un dispositivo casero cu 
aspecto di un bom pero cu apar- 
entemente ta falso. E homber a 
wordo deteni y ta bao custodia 
policial. 

No ta conoci cuanto pasahero 
tabatin na e momento ey den e 
terminal, cu ta sigui cera. 

“Un hende a ordenami pa ban- 
dona e terminal. E ora m’a mira 
tur e trucknan di bombero y di 
polis, y nan a bisa nos cu tur 
vuelo ta atrasa”, segun splica- 
cion di Richard Bock, di 59 aha 
cu tabata viaha cu su famia pa 
Milwaukee pa un matrimonio. 
E hecho di cu tabata dia 1 di 
augustus y hopi hende tabata 
cuminsa cu nan vacantie a 
dificulta e situacion pa hopi 
viahero. 

Autoridadnan a conseha e pa¬ 
saheronan pa nan yama nan 
aerolinea pa ta sigur cu no tin 
problema cu nan vuelo. 

E aeropuerto intemacional di 
La Guardia ta un importante 
centro di comunicacion cu ta 



ubica dilanti bahia di Flushing 
na Queens na como 13 kilome¬ 
ter di e centro di Manhattan. 
La Guardia ta un di e aeropuer- 
tonan mas transita di e pais y 
hunto cu esun di Newark y JFK 


ta sirbi henter e area metropoli- 
tana di New York y New Jersey, 
na costa oriental di e pais. 

Ta ser calcula cu aha pasa mas 
cu 23 miyon pasahero a pasa pa 
e aeropuerto aki. 

Zelaya ta sigura 
cu e kier regresa 
‘pacificamente’ 



Manuel Zelaya 


BERLIN - E presidente destitui di Honduras, Manuel Zelaya, a 
sigura cu e tin intencion di bolbe su pais “pacificamente” y, aunke 
e ta dispuesto pa tuma rienda di Gobierno, e ta priminti pa no 
presenta como candidato na proximo eleccion. 

“Mi kier prepara mi regreso pacificamente. Honduras mester 
sa: mi ta dispuesto pa tuma rienda di e pais na e momento 
oportuno. Pa awor, laga nos organiza e resistencia”, Zelaya a 
bisa den un entrevista cu e semanario Aleman “Der Spiegel” ta 
publica awe. 

Den e entrevista, e presidente destitui ta insisti cu e ta dispuesto 
pa acepta e plan di paz di su colega Costaricense, Oscar Arias, 
y ta afirma cu “negociacion ta e unico caminda” pa haya un 
solucion. 

Sin embargo, e ta kere cu e plan di Arias solamente por tin exito 
si e presion internacional wordo aumenta ainda mas. 
“Comunidad internacional mester aumenta presion riba e 
golpistanan pa logra cu e golpinan no bira un pandemia cu lo 
pone stabilidad di henter e continente na peliger”, Zelaya a bisa. 
E’la adverti cu si e lantamentonan na Latino America plama, esaki 
lo tin consecuencia grave pa Merca y Europa. 

Na su opinion, e prome medidanan di presion ya tin efecto, 
manera e anulacion di visa pa parti Merca pa e diplomaticonan 
golpista, como tambe aigun sancion economico. 

“Na aigun puerto ya nan no ta descarga productonan procedente 
di Honduras. E empresa Aleman Adidas, y tambe Nike y Gap a 
anuncia cu nan lo cancela nan encargo na Honduras si no resta- 
blece democracia”, e ta splica cu satisfaccion. 

Zelaya ta kere, no obstante, cu Gobierno di Barack Obama, aunke 
nan “tin bon intencion”, no a bay suficientemente leu y “mester 
persigui e golpistanan mas decisivamente, pa evita cu tiponan 
di golpi asina ta ripiti”. 

Aunke ta bisa cu e ta dispuesto pa tuma rienda di gobierno, e ta 
bisa cu e lo no presenta como candidato na proximo eleccionnan, 
aunke nan ta anticipa. 


Cumbre cu 
cerbez na Cas 
Blanco 


PRESIDENTE Barack Obama 
ta spera cu su “cumbre cu 
cerbez” cu sargento di polis 
James Crowley y e profesor 
di Harvard Henry Louis Gates 
Jr., ademas di vicepresidente 
Joe Biden, lo resolve e disputa 
racial cu a pusha su proyecto 
di reforma den salubridad pa 
un nivel mas abao. 

Obama ta purba pone den per- 
spectiva e consecuencianan 
politico di su declaracion den 
un conferencia di prensa di 
cu polis “a actua na un man¬ 
era stupido” ora nan a aresta 
Gates na su cas despues di a 
responde na un yamada pa un 
posibel robo. 


E profesor di color, Gates, a 
wordo aresta pa e polis blanco 
Crowley, cu a acusa e prome 
di causa desorden publico pa 
protesta contra e accion di 
polis. E acusacion despues a 
wordo anula. 

Obama a invita tur dos pa Cas 
Blanco, pa dal un cerbes den 
un di e hardinnan pega cu su 
oficina presidencial si tempo 
ta permiti. 

Crowley tabata desea e re¬ 
union, segun un vocera di e 
sindicatonan di polis di Cam- 
bridge y Massachusetts cu ta 
respald’e. 

Di su banda, e profesor di 
derecho Charles Ogletree, 



cu e encuentro tabata “un 
oportunidad importante pa 
resolve nan disputa, pero 
tambe un punto di salida pa 
una discusion mas amplio 
riba interaccion di polis cu 
comunidadnan minoritario”. 
“Ningun tabata spera di haya, 
ni ofrece, disculpa”, Ogletree 
a bisa. “E idea ta pa crea un 
oportunidad pa dos hende, 
cu anteriormente tabata den 
circumstancianan mas tenso, 
conoce otro mihor”. 

Democracia Real activo na Brasil y Cura Cabay 


DIABIERNA atardi un grupo 
di candidato di Partido De¬ 
mocracia Real a uni y bay pega 
sticker y reparti programa di 
partido na tur automobilista 
cu tabata pasando den Brasil y 
Cura Cabay. 

E automobilista y bisinanan a 
acepta P.D.R. cu hopi gusto. 
A reparti invitacion tambe pa 
actividadnan planea. 




j^'^Cumpleanos na New India Assurance 


Sharina Angela a luci manera un solo briyante awe cu su sonrisa 
alegre cu a marca un dia special den su bida. 

Sharina ta conoci como un hende sumamente caluroso cu semper ta 
cla pa yuda tur hende unda cu e por, djis cu tin biaha e ta lubida di 
yuda “Number One” cual ta e mes. Riba e portret por aprecia Sra. Joy 
Raghunath, Directora di e empresa di seguro na momento cu el a 
presenta Sharina e regalito cu e empresa ta obsequia semper ora un 
hende di Team New India haci ana. Awe tur Sharina su coleganan a 
desea Sharina hopi ana mas di bida, salud, alegria y abundancia, 
mientras nan ta spera cu tur e carino y cuido cu semper Sharina ta 
brinda na tur hende rond di dje, por retoma na dje den infinito di 
bendicion. 

Xpresa bo mes 


noticia@awemainta.com 

Tur comunicado o remetido cu ser manda pa AWEMainta mester inclui 
nomber, fam y number di telefon di e remitente. 

AWEMainta ta keda cu e derecho reduci of edita esakinan pa publicacion. 


Partido RED ganando su mes y NOS Pueblo! 

Pa: drs. ing. Herbert I. Diaz, MM (candidato di PPA) 



CU hopi preocupacion mi a 
tuma nota di e reaccion di se- 
nores Armand Hessels y Mario 
Lopez di partido RED riba mi 
articulo: Vakministers? Si na 
momento di scirbi mi articulo 
antes indica, mi tabatin cierto 
duda tocante e falta di cono- 
cimento di partido RED riba e 
topico di bon gobernacion (ta 
peseymiausaesigno?), awor 
mi ta totalmente convenci cu 
partido RED no tin ningun 
idea di e tereno di goberna¬ 
cion cu nan ta kere di por bay 
mehora! P’esey, permiti’mi 
duna pueblo mas y mihor in- 
formacion al respecto. 

Na prome lugar: Corupcion ta 
un problema di hende su inte- 
gridad! E no ta un problema di 
ley, sistema of conocemento. 
Como consecuencia, cu of sin 
vakminister, semper lo por 
tin corupcion. Pesey, crea e 
impresion cu un vakminis- 
ter ta GARANTIA pa resolve 
problemanan di corupcion ta 
resulta di ta un halucinacion. 
Bisa tambe cu un minister cu 
ta elegi democraticamente, 
MESTER ta corupto, ta otro 
ponencia descabeya. 


Na di dos lugar: RED ta pinta 
e problematica di mal gober¬ 
nacion manera un amateur cu 
ta hunga un wega di bala sin 
conoce su reglanan. Tur hende 
cu conoce e funcionamento di 
un aparato gubernamental sa, 
cu ta trata di algo compleho, 
caminda e.o., ta hunga un rol 
e existencia di diferente nivel 
di maneho, cooperacion den y 
entre departamento, mecan- 
ismonan di control, conoce¬ 
mento di ley y proceduranan. 
Papiando di mecanismo di 
control den Gobierno, esaki 
mester tuma lugar den tur 
departamento, mientras cu tin 
tambe organonan specialisa 
manera Algemene Rekenkam- 
er, Centraal Accountantsdi- 
enstyLandsrecherche. Sip.e., 
pa motibo di presupuesto, e 
departamentonan aki ta sub- 
ocupa cu personal, e calidad di 
gobernacion nunca por ta bon. 
Di e manera aki, crea e impre¬ 
sion den pueblo, cu si cambia 
un minister politico pa un cu 
ta profesional, lo garantisa 
un bon gobernacion, ta duna 
un bistå totalmente robes di 
henter e situacion. Mas ainda, 


un minister cu no conoce e 
funcionamento gubernamen¬ 
tal, por crea un MESS, sea cu e 
ta un vakminister of no. Aki tin 
un problema cu a causa hopi 
dano na Aruba den ultimo 
ananan. Pero, esaki no tabata 
pa falta di e sistema, sino pa 
un mal uso di e sistema. 

Na di tres lugar: Sr. Armand 
Hessels ta expone algo ina- 
ceptabel y peligroso. Esta cu, 
“ya caba e gobernantenan 
ta viola cantidad di ley y no 
lo tin ningun problema di 
viola aigun mas”. Pasobra 
kico esaki ta implica? Cu pa 
mal uso di e sistema, lo mester 
elimina henter nos ESTADO 
DI DERECHO? Of, no ta mi¬ 
hor cu nos lo mester busca 
e manera di pone e sistema 
actual funciona bon. Akinan 
sres. Hessels y Lopez, NO a 
compronde e comparacion cu 
mi a haci entre SVb y AZV. E 
dos casonan por wel di parce 
un comparacion entre un 
bala di futbol y un truck. Nan 
tin sinembargo, en comun e 
ERROR DI PENSAMENTO cu 
MESTER cambia un sistema, 
na lugar di dreche, pasobra e 
no ta funcionando bon. 

Na di cuater lugar: Curiosa- 
mente RED no ta reaciona 
riba mi ponencianan cu nan 
sistema di vakminister por fire 
back riba nan ora oposicion 
logra demostra cu nan vak¬ 
minister no ta funcionando 
bon, of ora resulta cu RED su 
fraccion den Parlamento, cu 
personanan menos califica 
cu e vakminister, no logra di 
controla esaki debidamente. 
Ta aki bo ta bay hana e bala 
di futbol cu lo no detene e 
truck! Awor, e asunto aki ta 
mas complica ainda y mi ta 
duna henter partido RED y 
nos pueblo en general, “food 
for thought”. Staatsregeling 
di Aruba, den articulo II.2, 


indso 1, ta bisa cu ta STATEN, 
y no fraccion di un partido 
politico, por baha un minsiter. 
Esaki kier men, cu si na un 
momento dado partido RED 
t’esun cu no ta di acuerdo mas 
cu su vakminister, e lo no por 
haci NADA sin aprobacion di 
su partner di coalicion. Pesey, 
aki tambe partido RED ta mal- 
informando pueblo dor di bisa 
cu RED lo bin cu un sistema 
caminda su fraccion den Par¬ 
lamento lo tin full control riba 
nan vakminister! 

Na di cinco lugar: Si acaso 
partido RED tin e aspiracion 
di un dia gana suficiente con- 
fiansa di e pueblo pa goberna 
pais Aruba cu un mayoria den 
Parlamento. T’e ora ey e cos lo 
bay bira critico. T’asina cu nos 
Staatsregeling ta bisa tambe 
den articulo III.14, indso 1, cu 
Staten por wordo disolve cu 
un landsbesluit. Aki ta regarda 
e autoridad di ministerraad di 
por manda Staten cas y yama 
pa un eleccion nobo. Cu RED 
na cabes di gobernacion, Aru¬ 
ba por spera den futuro cu un 
conseho di ministernan profe¬ 
sional cu NO A WORDO ELIGI 
DEMOCRATICAMENTE, lo 
por manda staten cas cu SI 
ta eligi democraticamente! 
Sres. Hessels y Lopez lo por 
t’asina bon di splica pueblo ta 
ki adelanto democratico RED 
ta proponiendo aki na pais 
Aruba? 

Na di seis lugar: E complica- 
cion cu ministernan profesion¬ 
al ta aumenta. Nos Codigo Pe¬ 
nal (Wetboek van strafrecht) 
den articulo 86, inciso 1, ta 
bisa cu tur persona eligi dor 
di nos sistema electoral legal, 
ta wordo considera como un 
empleado publico (ambten- 
aar). Consecuentemente, tur 
parlamentario y minister cu 
ta eligi democraticamente por 
wordo persegui y castiga pa 


“ambtsmisdrijven”, esakinan 
ta delitonan cometi den e 
ehercicio di nan funcion. Tal 
articulo di ley NO TA APLI- 
CABEL pa un vakminister! 
Cu otro palabra, un minister 
profesional por sali liber di 
delitonan cu e comete como 
funcionario den servicio di 
pais Aruba, simplemente pa¬ 
sobra no tin un base legal pa 
castigue! Esaki, ta contradeci 
totalmente e ponencia di RED 
cu vakministers t’e solucion pa 
un sis tema corumpi! 

Na di siete lugar: Mi ta puntra 
mi mes si RED a yega di tende 
di e PROBLEMA DI GARAN¬ 
TIA aki na Aruba? Ta parse 
cu no, pasobra esey a tuma 
lugar den e tan gaba prome 
gabinete Eman, caminda hus- 
tamente un VAKMINISTER 
tabata responsabel p’e cartera 
di economia! 

Por lo pronto mi contesta na 
sres. Hessels y Lopez por keda 
te akinan. Mi ta spera cu e 
lector awor ta compronde ta 
ken ta ganando su mes y nos 
pueblo. E reaccionnan di e dos 
representantenan di partido 
RED ta contene varios otro 
BARBARIDAD, cu mi no sa te 
na unda ta bale la pena reac- 
ciona riba nan. Talbez ta bon 
pa mi scoge un di nan pa ter¬ 
mina e notanan aki. Sr. Hes¬ 
sels ta expone cu mi persona 
ta desgaba e unico sistema 
cu den historia di Aruba a 
prueba su mes di ta funciona 
drechi y na bienestar di Aruba. 
Awor ta interesante pa sa ta 
Kl SISTEMA HISTORICO, sr. 
Hessels ta papia di dje? RED 
no a ripara ainda cu tanto 
na Hulanda como na Aruba 
e concepto di vakminister a 
wordo usa unicamente como 
medida di emergencia den 
tempo di crisis y cu na Aruba 
esaki tabatin, por lo menos, un 
consecuencia desastroso! 

Diez tip pa educa muchanan 

contento y salud 



E prome ananan di bida di bo 
yiu ta dura pa semper! 

Loke bo haci den e prome 3 aha 
di bida di bo baby ta impacta 
directamente su bida despues 
como adulto. Investigacion ta 
indica cu e prome 3 ana di bo 
yiu su bida ta hopi importante 
pa su crecemento social y in- 
telectual. Su experiencia den 
e prome dianan, lunanan y 
ananan di bida tin un impacto 
riba structura di su celebro y 
como resultado di esey riba 
cada aspecto di su bida como 
adulto. Corda cu ora bo carga, 
brasa of canta cu bo baby, no 


solamente bo ta expresa amor, 
sino bo ta invirtiendo den de- 
saroyo sano di dje. 

Sea caluroso, mustra bo amor 
y comparti sentimento di 
alegria y tristeza. 

Ora un mucha ricibi un tra- 
to caluroso e posibilidad ta 
grandi cu e lo sintie sigur cu e 
adulto cu ta cuid’e. 

Responde riba senal y direc- 
cion di e mucha. 

Reconoce y responde riba 
zonido, movecionyexpresion 
cu bo yiu ta haci. Esaki lo yud’e 
den forma relacionnan stabil. 


Papia, canta y lesa pa bo yiu. 
E interaccion aki ta yuda cele¬ 
bro di e mucha haci conexion- 
nan necesario pa crecemento 
y sinamento despues. 

Establece ritual y rutina. 

Siha e mucha distingui ora 
ta tempo pa bai drumi dor di 
establece un rutina manera 
canta of sera cortina. Ora 
por asocia ritual y rutina dia- 
rio cu sentimentonan positivo 
e ta yuda e mucha pa bira 
trankilo. 

Encurasha exploracion liber di 
peliger y hungamento. 

Segun un mucha ta crece 
e ta explora e mundo cu ta 
mas aleu cu e educador cu 
ta atende cune. Mayornan 
mester encurasha e explo¬ 
racion aki. Mientras cu un 
adulto ta sina dor di acumula 
informacion un mucha ta sina 
dor di hunga. 

Wak television mester 
ta un excepcion. 


Scohe conciente e programan- 
an cu ta wak. Wak television 
hunto cu bo yiu y papia to- 
cante loke boso a mira. No usa 
e television como babysitter. 
Usa disciplina como momento 
pa educa. 

Ta importante cu supervision 
di adulto ta consistente y ta 
refleha amor pa yuda e mucha 
sina su limitenan. Cu dal of 
sacudi mucha bo no ta sin’e 
nada positivo. 

Reconoce cu cada mucha ta 
unico. 

Muchanan ta crece den forma 
diferente. Nan idea y senti¬ 
mento tocante nan mes ta 
refleha pa gran parti e actitud 
cu nan mayor of educador tin 
pa cu nan. 

Tuma tempo pa bishita y scohe 
un centro di mucha pa bo yiu 
ykeda pendiente. 

Busca centro unda tin per¬ 
sona cu abo ta sinti ta com- 
pronde necesidad di bo yiu y 
ta caluroso cu mucha. Bishita 
e centro di mucha di bo yiu 


frecuentemente. 

Cuida bo mes. 

Mayornan tambe mester di 
cuido. Si bo ta hopi cansa, 
irita, deprimi of bo ta sinti 
cu circumstancianan di bida 
a bira un peso pa bo, lo bira 
dificil pa bo pore coresponde 
na necesidadnan di bo yiu. 

Pa mayor of educadorrtan cu 
kiersa mas tocante e topico aki 
Fundacion Pa Nos Muchanan 
(FPNM) ta ofrece efoyeto”Ora 
educacion di bo yiu ta pidi mas 
di bo...”. 

Efoyeto aki ta gratis ye ta ob- 
tenibel na nos oficina. 

Fuente: “Ten tips forraisinghap- 
pier, healthier children”- Con¬ 
tra Costa Child Care Council. 
Si bo tin pregunta of pa 
mas informacion por 
acerca Fundacion Pa Nos 
Muchanan, Cumana 2, 
tel. 583-4247 / 588-0856, 
fax. 583-5658, e-mail: info@ 
fpnm.aw 


Mafalda Minguel ta representa Corsow den 
Festival Internacional di Bolero 


CUMPLIENDO e ana aki 

50 aha activo como cantante, 
Mafalda Minguel lo t’e gran 
finale di e anochi internacional 
di bolero den Westin Resort & 
Casino. 

Mafalda Juana Minguel Sals- 
bach a nace di 8 di maart 
1938 na Corsow, a lanta y 
cria na Sero Otrobanda den 
Quinta hunto cu 9 ruman. 
Mafalda Minguel a bishita 
skol St.Maritinus Gesticht na 
Awasa. El a kasa cu Manuel 
“Shon Ma” q.e.p.d. di cual 
matrimonio a nace 6 yiu, Ruth- 
line, Sherman, Carlos, Arneli, 
Rosaida y Sandy. 

Mafalda tabata gusta canta 
for di scol caba y na cas tabata 
canta hunto cu aigun amigo di 


su rumannan cu tabata toca 
guitara y canta. Su deseo sem¬ 
per tabata pa canta cu trio. Su 
prome oportunidad a presenta 
na un edad di 15 aha cu Trio 
Caribe. 

Tambe Mafalda Minguel a 
actua cu Trio Penjamo y Los 
Tiarucos. Boy Jansen, amigo 
cu tabata bishita cas a presenta 
Mafalda na Sonora de Moda, 
dirigi pa Guillermo Silie, pa 
un try out cu e canxion Can- 
dilejas.. 

Y cu 16 aha e ta debuta cu 
e conhunto aki. E conhunto 
despues a cambia di nomber 
y bira Conhunto San José, 
despues La Nueva Generacion 
y ultimo Arneil y su Orkesta. 


Mafalda Minguel a compar¬ 
ti tarima cu varios cantante 
popular manera: Daniel San- 
tos, Henry Fiol, Bienvenido 
Granda, Nelson Pineda, Celia 
Cruz, djis pa mencionå aigun. 
Tambe el a presenta na Venezu¬ 
ela, Santo Domingo, Pto.Rico, 
Miami, New York, Atlanta, 
Belgica, Hulanda, Antias y 
Aruba. 

For di 1971 Mafalda tabata 
stabiel pa hopi aha den su pre- 
sentåcion na Festival di Tumba 
como cantante y corista. 

Un deseo grandi di Mafalda ta 
pa musica y canto bay skol bek, 
ya cu esaki ta piesa clave den 
formacion di mucha. Dia 11 di 
juni 2009 Mafalda Minguel a 
cumpli 55 aha den farandula. 

Saxofonista di top nivel David 


“DAVID Sanborn a wordo 
confirma. Nos a paga su suma 
y a ricibi confirmacion cu e ta 
biniendo Aruba pa toca diabi- 
erna, 4 di september”, tabata 
palabranan di un Eric Jan Eman 
sumamente contento, organ- 
isador di Caribbean Sea Jazz 
Festival anual na Aruba. Eman 
ta mas cu dj is un tiki contento: 
David Sanborn ta un di e miho 
alto saxofonistanan na mundo. 
E ganador di 7 Grammy Award 
ta duna un top presentacion, y 
su presentacion na Plaza Cas di 
Cultura a wordo haci possibel 


door di e cooperacion hunto 
di e amante di jazz Peter Stein- 
metz di AAA, Aruba Tourism 
Authority (ATA) y Aruba Hotel 
And Tourism Association (AHA- 
TA). David Sanborn (1945) ta 
tocando sax for di hasta prome 
cu el a drenta scol secundario. 
Diagnostica cu polio na un edad 
hoben, su doctor a urgi David 
pa cuminsa toca saxofon pa 
asina haci su musculonan zwak 
di pulmon y pecho mas fuerte. 
Den transcurso di su carera 
distingui el a toca generonan 
cu a varia di pop pa blues y tur 


cos entre esaki. Aunke cu hopi 
biaha e ta wordo identifica 
como' Smooth Jazz’, esaki no ta 
loke David kier ta conoci pe. 
Un cantidad di premio, entre 
nan siete premio di Grammy, a 
bira e marca di aprobacion di 
miyones di amante di jazz, pero 
David Sanborn a haci hopi mas 
cu djis presenta y traha CD. El 
a compone y scirbi cantica di 
pelicula (entre otro pa Lethal 
Weapon y Scrooged) y el a 
actua den varios pelicula. El 
a fungi como e presentacion 
invita pa varios artista conoci, 


Sanborn na Aruba! 


incluyendo David Bowie, Roger 
Daltrey di The Who y The All- 
man Brothers. 

Esnan cu ta desea di cumpra 
carchi pa David Sanborn su 
presentacion por haci esaki On¬ 
line via www.caribbeanseajazz. 
com, na MooMba Beach, na Su¬ 
perfood of na Cliffix. Diabierna 
anochi Corsow su dushi Izaline 
ta lansando su CD nobo na 
Aruba paden di Cas di Cultura 
tambe. Ya cu tin solamente 550 
stul, por fabor yega tempran si 
bo ta desea di wak e en bibo riba 
e scenario. Diasabra Izaline lo 



presenta den aire liber. 


AZB ta felicita y gradici tur esnan cu a haci Wega di Reino asina exitoso 




DESPUES di un siman yen 
di actividad y emocion, Wega 
di Reino 2009 a yega na un 
final spectacular. Pa Arubaanse 
Zwembond Wega di Reino 
sigur tabata exitoso y nos no 
por keda sin felicita tur esnan 
cu a participa cu tanto éxito 
pa nos pais. Na mes momento 
kier gradici tur esnan cu a haci 
e evento posible. 

AZB tabata responsabel pa no 
uno, sino dos deporte riba e 
programa di competencia, cu 


ta landamento y landamento 
sincroniza. 

Durante lunanan largo, nos 
atletanan a prepara intensi- 
vamente pa Wega di Reino. 
Entrenadornan di landamento 
Ismael Santiestebany Ynocente 
Chacon tabata responsabel 
p’e seleccion di landamento, 
mientras cu pa synchro e tarea 
aki tabata den man di Lourdes 
Candini y Alva Torres. 

Nan trabao como técnico tabata 
e base, e fundeshi di e éxito den 
e deportenan acuatico, pa cua 


AZB ta sumamente contento. 

E organizacion di e competen- 
cianan mes tabata den man di 
un equipo altamente califica 
pa nan tarea y cu através di e 
ananan a sa di acumula hopi 
experiencia cu competencian- 
an nacional e internacional. 
Maureen Croes tabata e asina 
yama “competitieleider” pa 
landamento y Esther Croes ta- 
batin e tarea ey p’e disciplina di 
synchro, y nan a percura pa un 
organizacion impecable. Natu- 
ralmente nan a wordo yuda den 
nan tarea pa un equipo di oficial 
y hueznan dedica y bon prepara 
pa nan tarea y cu a haci e com¬ 
petencia di un nivel halto. 

Den landamento referee Ricky 
Arends a ricibi asistencia di 
Bertie Davelaar di Antiyas. E 
equipo di oficialnan a wordo co- 
ordina pa Mayens Tromp. Den 
synchro Stella Leslie y Esther 
Croes tabata referee durante 
e competencia, mientras cu e 


equipo di hueznan a wordo co- 
ordina pa Jennifer Soekandar. 
E publico cu a bin wak e com- 
petencianan y tambe e invita- 
donan special a elogia e nivel 
di organizacion, caminda cu tur 
anochi por a disfruta di un pro¬ 
grama combina di landamento 
y synchro. 

Last, but certainly not least, nos 
felicitacion n’e landadornan, e 
protagonistanan principal di 
Wega di Reino. E seleccion di 
landamento, consistiendo di 
Daniella van den Berg, Sue Gin 
Arends, Jordy Groters, Renze 
Postma, Ally Ponson, Gaby 
Ponson, Jemal Le Grand, Jona¬ 
than Rasmijn, Tiziana La Torre, 
Marellys Robles de Medina, 
Derek Groters y Joey Ponson, y 
e seleccion di synchro, consis¬ 
tiendo di Anouk Eman, Kristen 
Eman, Kiara van Trikt, Nikita 
Pablo, Saskia Franken, Janelle 
Flemming, Nathifa Sarman, 



Nathania Taylor, Jitva Sarman, 
boso tabata den un solo palabra 
fenomenal! 

E record y medayanan logra 
ta prueba di esey. Den landa¬ 
mento Jordy Groters a causa 
un impacto absoluto, ganando 
no uno, pero varios medaya di 
oro y plata, kibrando no menos 
cu 7 record nacional y conver- 
tiendo su mes den e “Rey di e 
Piscina”. Jordy tabatin hunto 
cune companeronan di equipo 
cu a bataya duro, cu a lucha cu 
tur loke nan tabata por y cu a 
logra resultadonan grandi pa 
nos pais. 

Den synchro Anouk Eman ta¬ 
bata “The Golden Giri”, cu a 
kibra e hegemoma Hulandes, 
e capitån cu a guia su equipo 
na presentacionnan absoluta- 
mente tremendo. Aruba por ta 
orguyoso di su hobennan cu a 
luci durante Wega di Reino. 

Dos anochi di Izaline pia abou na Caribbean 

Sea Jazz Festival 



DOS presentacion consecu- 
tivo duna pa Corsow su Izaline 
Calister ta entre e hopi momen- 
tonan special cu lo tin durante 


Caribbean Sea Jazz Festival 
benidero, cu lo tuma luga dia 4 
y 5 di september. E cantante a 
gana un tremendo reputacion 


den ultimo ananan aki, culmi- 
nando den e CD ‘Speransa’. E 
debut Arubiano di e CD, cu a 
wordo elogia pa expertonan, 
lo tuma luga diabierna, dia 4 
di september, riba e scenario na 
Cas di Cultura.'' Busca un stul 
y wanta duro”, ta e conseho di 
e organisador di e festival Erik 
Jan Eman. '' Lo tin solamente 
550 stul den cas.” 

' Speransa’ ta e nomber di un 
di e 13 canticanan cu Izaline a 
compone pa e CD aki. Cu esaki, 
e ta cuminsa un era nobo den 
su musica, permitiendo su mes 
di explora libremente e mi- 
lagernan di e musica di Caribe. 
Prome, Isaline a tene su mes na 
e bareranan stringente di ritmo 
y cantica Antiyano, pero awo no 
mas. Elogionan enorme a bira 
su premio. 


Nominado di Grammy Will Bernard 
na Caribbean Sea Jazz Festival 


WILL Bernard, hopi biaha considera como ' un 
di e miho guitaristanan di jazz riba nos planeta’, 
ta biniendo Aruba pa presenta durante Carib¬ 
bean Sea Jazz Festival. Will ta programa pa toca 
diasabra, 5 di september riba e scenario den 
aire liber na e ‘jazzy village’ di Cas di Cultura. 
Entre e favoritonan personal di e organisador 
di e festival Erik Jan Eman, Bernard ta toca 
jazz groovy y suave cu un twist inespera. “E ta 
superbo y mi ta un gran fanatico di dje”, tabata 
palabranan di Erik Jan, kende a keda cu boca 
habri pa e centenares di email cu e ta ricibi for 
di artistanan for di tur rond di mundo, cu ta 
puntra si nan por bin toca na e festival. Bernard 
tabata un di nan. 

Bernard a nace na California, pero reciente- 
mente el a muda pa New York. E no ta na cas 
hopi, ya cu e ta un artista cu ta haci gira, y ora bo 
wak su agenda, bo lo keda yena cu admiracion. 
Na juni, e guitarista a keda Merca, pero juli ta¬ 
bata completamente yena cu presentacionnan 
na Francia, Reino Uni, Alemania y Dinamarca. 
Esaki lo ta e prome biaha cu Will Bernard ta 
tocando na Aruba. 

Bek pa su musica: no tin un genero specifico 
cu bo por designa ora di scucha e musica di 
Will Bernard, pero e ta suave y cool. E ta gusta 
di pusha limite y surpas’e, cual e ta proba den 



varios album cu el a produci su mes. Blue Plate 
Special (2008) ta e CD mas nobo di Bernard. 
Pa mas informacion, por fabor bishita www. 
willbernard.com y bo lo realisa ki nivel di top 
artista di jazz a wordo agrega na e line-up 
impresionante di e di tres Caribbean Sea Jazz 
Festival dia 4 y 5 di September. E website di 
Aruba su di tres Caribbean Sea Jazz Festival ta 
www.caribbeanseajazz.com . Naturalmente, 
henter e festival su sistema di luz y sonido ta 
organisa pa Eman su Entertainment Group; 
recientemente nan a ricibi un compromiso for di 
Heineken pa sonido y luz pa e evento benidero 
di Green Village despues di e exito spectacular 
di siman pasa. 


E palabra ‘positivo’ ta tene un 
posicion halto den Izaline Cal- 
lister su bistå riba bida. “Niun 
hende a yega di gana algo 
door di ta negativo”, ta su ra- 
sonamento simpel. Su musica, 
awo yen di influencia Afro- 
Caribense y ritmo Brasilero, ta 
positivo: intrigante, caluroso y 
excitante. 

Callister tabata un revelacion 
na Hulanda pa basta tempo 
caba. Recientemente el a haya 
tremendo elogio pa su presen¬ 
tacion na North Sea Jazz Festi¬ 


val, pero tambe a ta trahando 
un nomber pa su mes riba nivel 
internacional. E tin un banda 
fiel, pero ta agrega invitadonan 
fabuloso manera Ruud Breuls 
riba flugelhorn y Pernell Sat- 
urnino riba percussion. Bo por 
spera di wak Izaline toca pia 
abou: ' 'Mi no por canta cu 
sapato bisti”, e ta bisa. 

Pa informacion tocante Carib¬ 
bean Sea Jazz Festival venidero 
y e artistanan cu lo ta presente, 
por fabor bishita www.carib- 
beanseajazz.com . 


3D movies 
* presented by 


SETAR 



au 

3 T H E C I NWM A S H 

www.thecinemas.aw 


VALID TILL AUG 5 m 


AT RENAISSANCE - ORANJESTAD 



rpGi 

ALIENS IN THE ATTIC 



_ 




daily: 4:30 

6:45 

8:45 

NEW 




matinee: 12:15 

2:15 

late show: 

11:00 










LE 

THEHANGOVER 







daily: 5:15 

7:30 

10:00 





matinee: 12:55 

3:00 

late show: 

12:15 



EG-l 

TRANSFORMER 2 







daily: 6:10 

9:00 






matinee: 12:20 

3:20 

late show: 

12:00 











1 LOVE YOU BETH COOPER 






daily: 8:00 

10:20 






matinee: 


late show: 

12:30 



YEARONE 

daily: 4:45 

matinee: 12:30 


7:00 

2:30 


9:15 

late show: 


11:45 


rpGi 


rpGi 


rpGi 


HARRY POTTER AND THE HALF-BLOOD PRINCE 

daily: 5:30 8:30 

matinee: 2:20 late show: 11:30 

ICE AGE 3 DAWN OF THE DINOSAURS 

daily: 4:00 6:00 

matinee: 12:00 2:00 late show: 


AT PASEO HERENCIA 


% 

irti 


G-FORCE 

daily: 5:20 7:25 

matinee: 1:00 3:15 


\ZSJ THEUGLYTRUTH 

daily: 4:45 6:45 

matinee: 12:30 2:45 

PG-13 THE PROPOSAL 

daily: 9:40 

matinee: 


late show: 


8:45 

late show: 11: 


& 

irti 


oo 


late show: 12:15 


LPGJ 


HARRY POTTER AND THE HALF-BLOOD PRINCE 

daily: 5:00 8:15 



matinee: 1:30 


late show: 

11:10 


THEHANGOVER 

daily: 5:30 

matinee: 12:40 

7:40 

3:25 

10:00 
late show: 

12:30 

FCT 

1 LOVE YOU BETH COOPER 

daily: 4:45 7:00 

matinee: 12:20 2:30 

late show: 


FG43 

TRANSFORMER 2 

daily: 5:45 

matinee: 12:00 

8:30 

3:00 

late show: 

11:30 

FG-131 

PUBLIC ENEMIES 

daily: 9:15 

matinee: 


late show: 

12:05 


Matinee: everyday | Late show: fri & sat 

Dos accidente pa velocidad halto 
na mesun sitio casi na mesun ora 


DIADOMINGO mar- 
duga banda di 3 or ta- 
batin un auto cu a bolter 
banda di Kinderverblijf 
Te Aworo na San Nico¬ 
las. No tabatin hende 
herida den e accidente 
aki. Pero net su tras, 
un otro auto cu tabata 
bin abao den Pastoor 
Hendrickstraat net n’e 
momento ey tambe a 
perde control y a bay 
dal den un pal’i lus ran- 
ca esaki por competo 
y bay para te banda 
di muraya di e skol. 
Kier men, 2 accidente 
den minimo di tempo. 
Aki si un dama a keda 
herida y a wordo trans¬ 
porta cu ambulance pa 
Dr. Horacio E. Oduber 
Hospital. 





Na accidente na Tanki 
Flip no tabatin patruye 
policial disponibel 



DIASABRA madruga a drenta informacion di un auto cu a cay 
den e greppel na Tanki Flip. Pero debi cu no tabatin patruya 
policial disponibel, a dirigi unicamente ambulance n’e sitio, 
pero na yegada di e ambulance a constata cu afortunadamente 
no tabatin hende herida. 


Dama chofer a desvia pa un auto y ta 
dal den un pick-up cu tabata pasando 
pa despues dal riba scooter staciona 



DIASABRA atardi a drenta 
informacion di un accidente 
den J.G. Emanstraat. Na yegada 
di e patruya policial, nan a bin 
constata cu un dama chofer a 
bay desvia pa un auto mal sta¬ 
ciona y no ta ripara un pick-up 
cu tabata pasand’e y ta dal den 
dje. Despues di e impacto e auto 
a subi e acera basta halto y a bay 
dal riba un scooter cu tabata 
staciona. Afortunadamente 
ningun hende a resulta herida. 

Auto a perde control y ranca kibra pal’i luz 
completo y esaki a bay destrui ambulance 
pa despues un otro auto bin dal e auto ey y 
despues dal un otro auto mas 


DIASABRA madruga a drenta 
informacion di un accidente 
unda un auto a kibra un pal’i 
luz completo na Ponton. Mien- 
tras tabata sperando riba e 
patruya un otro auto a bay dal 
den e prome auto y despues a 
bay dal otro auto tambe, pues 2 
accidente n’e mesun sitio. 

Na yegada di patruya policial 
nan a bin constata cu un auto 
cu a slip riba caminda muha a 
perde control dal un pal’i luz 
ranca esaki completo y manda 
e pal’i luz aki bay dal riba 
ambulance cu tabata staciona 
dilanti e post. 

E prome auto aki a keda para 
mey-mey di e caminda un otro 
auto cu no a nota cu tabata 
tin un accidente a tuma lugar 
a bay dal riba e prome auto y 
despues bay dal frontal atrobe 
riba un otro auto para tras di 
esun cu a accidenta. 

Den e accidente aki no tabatin 
hende herida afortunada- 
mente. Polis a detene ambos 
chofer pa bay pasa test pa 
wak nan grado di alcohol den 
curpa. 





Automobilistanan no ta respeta 
polis para mey-mey di caminda 
cu zwaailicht sendi 



PA medio di esaki polis kier a avisa tur automobilista pa ora 
cu nan wak un patruya di polis para mey-mey di caminda cu 
zwaailicht sendi, nan no mag pasa e patruya, ya cu nan por 
dana un investigacion y/of expone nan mes na peliger. 

Pues si bo wak e patruya policial para mey-mey di caminda cu 
zwaailicht sendi draai rond y bira pasa otro caminda. 


Cuarteto a busca problema 
purba forza porta di lugar y 
a menasa hende tambe 



DIASABRA madruga a drenta informacion cu tin hende ta 
rancando na porta y buscando problema y hasta a menasa 
un guardia. Mesora a dirigi polis n’e sitio. Na yegada di polis 
n’e sitio ya caba e cuarteto a move for di e sitio. 

Un persona a declara na polis cu un di e hendenan ey cu a 
purba habri porta, a menase tambe. Polis a haya un cuchiu 
benta abao. Nan a rondia den becindario, pero no a logra 
localiza nan. 

Na Radisson Aruba Resort Casino & Spa 


Cena di Gala di e di 50 Aniversario a 
beneficia Aruba Scholarship Foundation 



RADISSON Aruba Resort 
Casino & Spa a celebra su di 
50 aniversario cu un Cena di 
Gala Black Tie cual a recauda 
fondo pa Aruba Scholarship 
Foundation. 

E anochi encantador di cum- 
inda y entretenimento a cum- 
insa den e ballroom foyer cu un 
fiesta di cocktail sirbiendo un 
champagne di bon bini & hors 
d’oeuvres. 


Ora cu e portanan di e Grand 
Caribbean Ballroom a habri - e 
tabata elegantemente decora pa 
artista Maria Teresa Martinez - 
esnan presente a tuma nan 
asientonan rond di e mesanan 
di bankete elegantemente pre- 
para, y e programa fantastico di 
entretenimento a cuminsa. 

Maestro Eduardo Maya a crea 
un all-star Caribbean Big Band 




na honor di e ocasion, consis- 
tiendo di e isla su mihor talen- 
tonan musical den un ensemble 
clasico di saxofon, trompet, 
tromboonnan y un seccion di 
ritmo consistiendo di drums, 
guitara, baho y piano. 

Cu nan ultimo presentacion 
mas di un decada pasa, es¬ 
nan presente a disfruta di e 
encuentro unico aki di Aruba 
su top musicantenan di jazz, 
kendenan a wordo treci hunto 
p’e anochi di Gala. 

E banda grandi tambe a conta 
cu un cantidad di diferente 
vocalista, tur personalmente 
conecta cu e propiedad histori- 
co di e resort. Dunando e pre¬ 
sentacion di apertura, Sashiko 
da Camara, un vocalista di jazz, 
kende a presenta n’e resort na 
1963, cual e tempo ey tabata e 
Aruba Caribbean Hotel, como 
un miembro di e Ralph Fla¬ 
negin Big Band. Sashiko a canta 


tur anochi n’e legendario Bali 
Club pa tres luna, y despues di 
a enamora cu difunto George 
da Camara, e gerente di food & 
beverage di e resort, el a keda 
riba e isla, y desde e tempo ey el 
a bira un habitante local. 
Sashiko a pone hopi hende 
recorda e tempo di antes cu su 
presentacion excelente di Paper 
Moon. Otro artistanan invita a 
inclui e cantante Placido Hazel, 
kende su tata difunto tambe a 
presenta na e hotel como un 
pianista, e cantante cu awor ta 
un politico, Edwin Abath y Sur- 
vivor Band su cantante unico 
Amy Mendez, kende tambe a 
regresa cu su mesun Last Min- 
ute band, pa un set hopi gusta 
di cantica clasico. 

E bishitantenan a keda deleita 
cu e tremendo musica cu a hiba 
nan bek pa ananan 60, mientras 
cu nan a disfruta di un menu 
retro prepara pa e resort su 



equipo culinario. Rory Arends, 
un di e isla su pioneronan di 
turismo, a hasta celebra su cum- 
pleanos durante e gala. 
Despues di e pasaboca, e sala 
a cuminsa move y baila riba e 
ritmonan di ananan 70 y 80. 
Unabes cu tur hende tabata 
cla pa mas, Claudius Philips y 
OREO a sigui cu hopi di e bill- 
board Top 40 hits for di anjanan 
80, 90 y te cu awendia. 

E tabata un momento historico 
den tempo, unda cu Radis¬ 
son Aruba Resort, Casino & 
Spa a celebra recuerdonan y a 
promove e bon causa di Aruba 
Scholarship Foundation. 

Choler cu kier 
bende dvd ta 
horta cartera 

DIABIERNA merdia, un per¬ 
sona victima di ladronisia for 
di un choler, e homber P.L.R. 
naci na Aruba di 47 ana, ta bay 
warda di polis na Playa y ta 
haci denuncia contra e choler 
G.D. cu a horta su cartera di 
su auto. 

E ta bisa polis cu e tabata sinta 
den Ranchostraat den su auto, 
y e choler G.D. a bin serca dje 
y e drenta su auto sin su per- 
mit y a ofrece p’e cumpra un 
dvd. P.L.R. a nenga e choler di 
cumpra e dvd y a bise cu e no 
ta interesa. 

Ora cu e choler G.D. a baha for 
di e auto, el a baha tambe cu 
cartera di P.L.R. 

P.L. R. a bay ne shelter Dak riba 
Cabez, y eynan e personal di e 
lugar dune su cartera. Polis a 
tuma su keho 



Cumana 76 
Oranjestad, Aruba 
Tel: 588-6699 
Fax: 588-6698 
Cel : 593-0857 / 560-1403 


“A memory is a keepsake of time that lives forever in the heart. 
The greater the love, the greater the loss” 


A fayece inesperadamente: 



Jean- Pierre Jowi Angelo Vrolijk 

Na edad di 31 ana 


Na nomber di su: 

Companera di bida: Xinara Tromp 

Yiunan: Jolainy Vrolijk 

Jaydrick Vrolijk 
Pierre- Angelo Vrolijk 

Rumannan: Giancarlo y Claudia Vrolijk 

Rashelle Vrolijk, Stanley y yiunan na Hulanda 
Alberto Vrolijk, senora y yiunan 
Milberto Vrolijk, senora y yiunan 
Roosje Vrolijk 

Mayornan di criansa: Iris y Mervin Semeleer 


Roter bashi riba 
beach a trece 
problema 

DIABIERNA mainta, e homber 
E.L. naci na Aruba di 58 ana, ta 
pidi presencia di Strand-Politie 
pa un problema cu boter bashi 
riba beach. E ta bisa polis cu tur 
mainta e ta bay na e lugar p’e 
cuminsa cu su trabao di dia. 
Diabierna ora cu el a yega, el 
a haya un cantidad di boter 
bashi riba su lugar y a pone nan 
tur riba un mesa di Moomba 
Beach. 

E.L. a bisa polis cu un traha- 
dor a bin n’e sitio y a benta e 
boternan bek riba su tereno. 
Polis a papia cu e manager di 
Moomba Beach, kende ta bisa 
e ta bay averigua cua trahador 
a benta e boternan y a bisa cu 
su trahadornan tin ordo pa tur 
mainta nan cana haci e beach 
limpi. 



noticia@awemainta.com 


Tel: 583-1400 
Fax: 583-1444 


Tantanan: Glenda y Olindo y yuinan 

Ludwina Kelly 

Gwendoline (Gina) Gomez y yui 
Jeritza y Erick Kelly y yuinan 

Omonan: Humphrey Gomez, Bernarda y yuinan 

Michael y Aurora Gomez y yuinan 
Tico Kelly 
Gregory Kelly 

Y demas tantanan y omonan. 

Rumannan di criansa: Ryan Semeleer, Angeline y yiunan 

Raitza Semeleer 


Ruman di criansa y iha: 
Welo: 

Wela: 

Suegro y suegra: 

Cuna: 

Swa: 

Madrina: 

Ihanan: 


Rygell Semeleer 
Basilio Paesch 
Florentina Gomez y famia 
Donny y Yvonne Tromp- Dijkhoff 
Dionne y Ryan Lopez y yui 
Dono van Tromp 

Iris y Padrino: Charlie y Vidal Giel 
Rylan Semeleer 
Julio Croes 
Adrienne Kelly 


Primo y Primanan 
Sobrino y sobrinanan 

Famia: Vrolijk, Tromp, Paesch, Semeleer, Gomez, Dijkhoff, Lopez, 
Kelly, Britten, Everon, Croes, Ridderstaat, Arends, v. Hofwegen, 
Rosenstand, Rozenberg, Farro, de Cuba, Giel, Ramada 


Su bon amigonan: Derrick, Marilyn, Popy, Nati, Jaider, Sharisse, 
Nurtje, Frido Britten, Jonathan Croes 
Y demas famia. 


Ta invita tur famia y conocirnan pa asisti na e acto di entiero cual lo 
tuma lugar dia 5 di augustus 2009. Saliendo for di misa Santa 
Anna na Noord y despues pa Santana na Noord. 

For di 2or di atardi restonan mortal di Jean- Pierre lo reposa den misa 
Santa Anna na Noord. 

Adres pa condolencia: Aurora Funeral Home, dia 3di augustus 2009 
di 7or di anochi pa 9or di anochi. 

Ta duel nos cu despues di entiero nos no por ricibi bishita di condolen¬ 
cia na cas. 


Nos ta pidi nos disculpa si den nos tristesa nos por a lubida un of otro 
famia. 







o 


Cumana 76 
Oranjestad, Aruba 
Tel: 588-6699 
Fax: 588-6698 
Cel : 593-0857 / 560-1403 


Cu honda pena, pero conforme cu boluntad di Dios, nos ta anuncia 
fayecimento cristiaan di 



Antonio José Irausquin 

Miho conoci como “Tony” na edad di 68 ana 


Na nomber di su 

Esposa: Marta Irausquin Maduro 

Yui: José Irausquin y Silvia Almazo y yuinan 

Nietonan: Randy Irausquin 
Randall Irausquin 

Rumannan: Jorge y Dora Irausquin Maduro 
Carmen Irausquin y yuinan 
Josefita Zavala y esposo na Venezuela 

Primonan: Pedro Hidalgo 
Oscar Hidalgo 

Prima: Dora Gomez 

Demas primo y primanan na Venezuela 

Subrinonan: Francisca, Gladys, Roberto, Carmen na 
Aruba, Alex, Carmen, Magaly, José Luis, Mirtha, Juan 
Francisco, Carlos, Ingrid na Venezuela 

Swanan y cunanan: Federico Maduro y esposa y yuinan 
Juan Maduro 
Dominico Maduro 
Inocencio Maduro 
Claudio Maduro y yuinan 
Yolanda Kock y esposo y yuinan 
Francisca Richardson y esposo y 

yuinan 

Miho amigonan: Felix Pereira, Rafael Ridderstaat 

Ex coleganan di Santa Rosa, ihanan, bisinanan, comer y 
compeman 

Famia: Irausquin, Maduro, Almazo, Hidalgo, Yagua, 
Oduber, Ridderstaat, Gomez, Wever, Figaroa, Tromp, 
Gavidia, Trimon, Christiaans, Kock, Richardson, Giel, 
Bermudez 

Na Venezuela famia: Zavala, Urribarri, Pereira, Aldama, 
Lopez, Marin, Zea, Renato y Olga Irausquin 

Acto di entiero lo tuma lugar djaluna 3 di augustus 2009, 
e resto mortal lo ta reposa for di 2or di atardi den misa 
Santa Anna na Noordy saliendo pa Santana na Noord pa 
4or di atardi. 

Condolencia: Aurora Funeral Home, 2 di augustus 2009, 
djadomingo di 7or pa 9or di anochi. 

Nos ta pidi nos disculpa si den nos tristesa nos por a 
lubida un of otro famia. 

Homber ta bin exigi placa pa canta den 
banda cu no a toca 


PRESENCIA di polis a wordo 
pidi 19.20 den Lopezstraat pa 
un problema den famia. Ora 
cu polis a yega un testigo ta 
bisa nan cu e problema ta den 
Caya José Geerman y ta algo di 
pagamento di banda. 

N’e sitio polis ta papia cu e 
homber L.F.B. naci na Aruba 
di 23 aha, kende ta bisa polis 
cu den pasado el a organisa un 
festival y den e contract ta skirbi 
cu si e persona no toca cu su 
banda e no ta wordo paga. 
Despues tabatin problema cu e 
gang di Santa Cruz y Minister 
a kita e permit pa tene even- 
emento. 

Segun e organisador ta bisa po¬ 
lis cu e banda Mistical Conexion 
no a toca, pero tog el a paga nan 


un suma cu tur a bay di acuerdo 
cune. Pero diabierna ultimo e 
homber H.A. di e banda a bin 
cerca e organisador L.F.B. y a 
pidi 350 flor in mas. 

L.F.B. a bise cu e no ta paga, 
como cu tur a bay di acuerdo p’e 
suma cu el a entrega H.A, no a 
keda contento y a dal L.F.B. 

E ruman homber A.B. tabata 


n’e sitio y a pusha H.A. y a sake 
di nan cura. A start un bringa- 
mento formal y e homber G.E., 
kende ta amigo di H.A. a bin y a 
dal A.B. cu un skinob. Despues 
otro amigo di H.A. a bin aserca 
y a menasa e rumannan B. cu 
morto. E rumannan a duna 
keho di menasa cu morto y 
maltrato cu arma. 


AD_ 

“Mi bida ta manera un rosea: 
tempo ta bula, lihé nos ta bai.” 

Senor, Boa keda un refugio 
di un generashon te na otro. 

Fo’i promé ku serunan a nace 
i mundo a mira lus di dia. 

Salmo 90 



f 1 li m m e 



Muher ta horta 
3 tas y ta saca 
nan contenido 
den toilet 

PRESENCIA di polis a wordo 
pidi diasabra 3.07 di madruga 
na Hard Rock Café, pa un caso 
di ladronisia, unda un polis 
fuera di servicio a detene un 
muher Colombiano cu cosnan 
horta. 

N’e sitio, polis ta topa e polis 
fuera di servicio cu e muher 
P.G. naci na Colombia di 30 
ana, kende a horta 3 tas for di 
diferente persona y a saca nan 
contenido.. 

Polis ta haya informacion cu 
nan a mira P.G. sali for di bano 
cu celular y articulonan cos- 
metico den su man. E perso- 
nanan cu a perde nan tas a bay 
haci investigacion y a haya tur 
3 tas benta den bari di sushi 
den e toilet. 

Polis a tuma P.G. for di e po¬ 
lis y a hibe warda di polis na 
Noord. 



noticia@awemamta.com 

Cu inmenso tristeza na nos curazon, nos ta participa fayecimento di nos 

Tata, ruman, welo, omo, subrino y primo stima: 



Habedino Lenin Frans 

*06-07-1949 + 02-08-2009 

Na nomber di su esposa: Berkys Frans Trinidad 

Jiunan: Jenny y Juan Kock-Frans y jiunan na Hulanda 

+ Gerald Frans 

Laureen Frans ( Babby ) y jiunan 
Robert Frans ( Bito ) y Joanne Wouter s y jiunan 
Nieto y nietanan: Jennyrha, Jeanneyra, Jeanne, Selena, Jeremiah, 
Jelisha, 

Jaél, Indira ( Bonny ), Risheila, Brandon, Kingsley, 
Joshua. 

Rumanan: + Maritha y Pedro Bareno y famia na Aruba y 

Hulanda 

Ramiro y Maria Frans y famia na Hulanda 
Arline Frans y famia na Hulanda 
Esther y Mirto Solognier-Frans y famia na Aruba 
y Hulanda 

+ Heriberto O. Frans y famia na Hulanda 
Erold Frans na Aruba 
Dexter y Greta Frans y famia na Hulanda 
Salvador y Dolores Frans y famia na Hulanda 
Bea y Chito v/d Biezen-Frans y famia na Aruba 
Ira Frans y famia na Hulanda 
Adelbert Frans y Detta Gomez y famia na Aruba 
Paul y Vicky Frans y famia na Aruba 
Tur su tanta y omonan na Aruba, Curacao, Bonaire y Hulanda. 

Subrino y subrinanan, primo y primanan na Aruba, Bonaire, Curacao y 
Hulanda y demas famia mucho hopi pa menciona. Amigonan di Valero, 
Tfo Cai Winklaar y famia. 

Acto di entiero lo tuma lugar Diaranson 5 di Augustus 2009 pa 4’or 
di atardi na misa Santa Theresita na San Nicolas y después saliendo 
pa Santana Catolico na San Nicolaas.For di 2’or di atardi nos difunto 
stima lo ta reposa na misa Sta. Theresita 
Adres pa condolencia: Ad Patres Funeral Home 

Dialuna 3 y Diamars 4 di Augustus 2009 
Di: 7’or pa 9 ‘or di anochi. 

Senor ta proteha mi, scucha mi palabranan senor, haci caso di mi keho, 
paga tino na mi grito di ausilio. Abo mi rey y mi Dios, permiti mi resa 
na bo. 

Senor mainta bo ta tende mi voz, parew di dia habri mi ta presenta mi 
caso 

I mi ta warda bo contesta. 

Nos ta anuncia fallecimiento cristianamente di; 



Ambrosia Anita Paesch Croes 

Mihor conoci como “ Annie” 


*06-12-1945- f01-08-2009 


Na nomber di su: 

Mama: Sra. Vda Maria Croes Werleman 

Esposo: Sr. Herman “Boei” Paesch 

Yuinan: Xiomara Paesch 

Egberth “Ebby” y Shatlyne Paesch 
Aldrick y Roosje Paesch 
Nietonan: Arriene y Izaima Tromp 

Egberth Jr, Brandeil y Shaquianne Paesch 
Ruthlenne, Aashna y Zidane Paesch 
Rumanan: Dominica Croes 

Bernardo ‘’Bennie” y Margoth Croes y yuinan 
Selma y Francisco Croes y yui 
Salome y Andres Lacle y yuinan 
Chenda , Rochi y yuinan 
Casimiro ‘Tlo” y Deta Croes y yuinan 
Vicente 4 ’ Chento” Croes 

Sra. Vda Mona Paesch Dania y yuinan 

Pasenshi mayornan! 

Un hende a yega di bisa cu bida ta manera duna un 
concierto di violin den publico, y siha toca e 
instrumento mientras bo ta tocando. Por cierto, esey 
ta hopi parecido na educa mucha. 

Parce cu pa ta un bon mayor ta birando mas y mas 
dificil awendia. Claro, cu nunca e tabata asina facil. 

Pa cuminsa, babynan ta bin na mundo sin instruccion 
y ta abo mes mester wak con pa haci cu nan. 

Tambe nan ta extremadamente complica, y no tin 
formulanan garantisa cu semper ta traha. Tenicanan 
cu ta exitoso cu un mucha por faya miserabelmente 
cu un otro. Muchanan ta bira malo, nan ta saca riba 
bo blusa favorito, nan ta mancha bo sofa nobo cu 
juice, y nan ta kibra glas di bentanan cu bala. Pero 
durante e desaroyo ey, tambe nan ta trece hopi 
amor, hopi alegria y memorianan pa no lubida. 

Mi ta trece esaki padilanti awe, pasobra si bo ta 
luchando awe, tratando di educa bo yiunan, pero 
enfrentando frustracion y dificultad, lo mi bisa: 
"Bonbini na nos dub". 

E mundo di mayor ta: "Bini manera bo ta, siha na 
caminda, y tene bo frente na laira". 

Pa e mama y tatanan cu ta haci tur lo posibel pa guia 
nan yiunan suavemente dor di e awanan bruto di 
infancia, y cu ta stima nan yiunan na e miho manera 
cu nan por, lo mi bisa: "Duna bo mes un 
compliment". 

Corda cu un mayor perfecto no ta existi, tampoco 
yiunan perfecto. Pero bo amor, cuido y compromiso 
lo haci dibo e miho mayor cu bo yiu por tin nunca. 


PANADERJADEL PUEBLO 



Guyabastraat 4, Dakota Tel: 582 4748 



Mementomori Funeral Home N.V. 

Yolanda - Leo - Eugene 
Tel: 5833358 - Fax: 5837711 


" Like a bird 
Singing in the rain, 

Let grateful memories 
Survive in time of sorrow. " 

Robert Louis Stevenson 

Cu inmenso tristeza na nos curazon, nos ta participa fayecimento 
inespera di: 



Na nomber di su: 

esposa: 

yiunan: 


rumannan: 


suegra: 

swa ycunanan: 


omo: 

madrina: 


Carlos José Ras 

mihor conoci como: "Shon Cai " 
na edad di 49 ana 

Lorencia Ras-Ridder staat 

Sandy Ras y Rosalba Rasmijn 

Carlos Junior Ras 

Jesus Ras 

Doris Ras 

Aitza na Colombia 

Inocencia y Simon Bareno y famia 

Vda. Cecilia Hernandis y famia 

Pedrito Ras 

Christina Ras y yiu 

Asentico Ras y yiunan 

Guillermiro Ras na Hulanda 

Vda. Theresita Ridder staat-Kelly 

Filomena Maduro y famia 

Lorenzo Ridderstaat y famia 

Sonia Ridderstaat y famia 

Johan Ridderstaat y famia 

Ricardo Dirksz, esposa y famia 

Elvira Maduro, esposo y famia 


sobrino y sobrinanan, primo y primanan, comer y compernan, ihanan, 
coleganan di Alhambra Casino y ex-coleganan Stellaris Casino 


y demas famia ta invita tur amigo, bisina y conoci pa asisti na e acto di 
entiero cual ta tuma lugar diaranson 5 di augustus 2009 pa 4'or di atardi 
saliendo for di Misa San Francisco pa santana Den Caya Ernesto 
Petronia. E resto mortal lo ta reposa for di 2'or di atardi den Misa San 
Francisco na Playa 

Adres pa condolencia: Sero Blanco 64-B 

di 7'or pa 9'or di anochi 

Nos ta lamenta cu despues di entiero nos no por ricibi bishita di 
condolencia na cas. 


Nos kier a pidi nos disculpa si nos por a lubida un of otro famia den nos 
tristeza. 


TIPO Dl CAMBIO OFICIAL 

Valido pa 3 augustus 2009 


Placa Extranhero 

Bank Papieren 

Wisselen, Cheque 
Reis Cheque en 
Over Boekingen 

Benta 

na 

Publico 

US Dollar 

1.77 

1.78 

1.80 

CAN Dollar 

1.62 

1.64 

1.66 

Engelse Pond Sterling 

2.87 

2.92 

2.98 

Zwitserse Frank per CHF. 100 

163.14 

163.86 

164.66 

Ned.Ant. Guiden perANG. 100 

98.00 

100.00 biljetten 100.20 
chq./overboeking 100.00 

Japanse yen per JPY. 10.000 

185.25 

186.94 188.82 

Euro perXEU. 100 

248.03 

250.29 

252.81 



Provision di Devisa 1.3% 
Segun articulo 12 di Afkondigingsblad 
diAruba1991 nr. GT 32. 

Banco Central di Aruba ta defini 
e tipo di cambio oficial pa e 
cambionan di placa extranhero. 

BANCO DI CARIBE 



.Aurora.. 

Cumana 76 
Oranjestad, Aruba 
Tel: 588-6699 

r« v . CQQ ZT/CQQ 

if" æ ■ .aj-i ir 

rax. Joo-OOyo 

Cel: 593-0857 / 560-1403 


GRADICIMENTO/INVITACION 


Na nomber di su yiunan y demas famia, nos ta gradici di curason 
tur esnan cu di un of otro manera a mustra nan atencion y sosten 
durante fayecimento y entiero di nos ser stima, 


r i 



Sra. REINA VICTORIA LUIDENS 

Gradicimento ta bai na tur esnan cu a manda krans, flor, telegram, 
tarjeta, y tur e yamadanan ricibi. Na tur su rumannan y famianan. 

Na tur su bon bisinanan cu a yuda di curason. Na su bon amiga 
Patricia Petronia. Na tur esnan cu a asisti na e entiero, apesar di e 
corto tempo. Na esnan cu pa motibo di trabou of enfermedad no por 
tabata presente, pero cu si tabata cune den oracion. Na pastor 
Jairo Maduro, pa su bunita lectura. Na Aurora Funeral Home pa su 
tremendo servicio prome, durante y despues di entiero. 

Un danki ta bai na boso tur y cu Dios bedishona boso ricamente. 

Na mes momento nos kier a haci invitacion pa 3 Santo Sacrificio di 
Misa cu lo tuma lugar na Misa Birgen di Fatima na Dakota, dialuna 
03-08-2009 pa 7'or di anochi, diamars 04-08-2009 pa 8'or di mainta, y 
diaranson 05-08-2009 pa 8'or di mainta. Diaranson anochi pa 7'or lo tin 
un Santo Rosario na Timbalstraat 24. 

Pareha hoben cu 
problema 

UN mama hoben cu dos baby, diasabra 7.15 
di anochi, ta pidi asistencia di polis na un 
cas na Bakval. Eynan e mama T.W.di 22 ana, 
ta bisa polis cu su amigo B.Q, di 26 ana, a 
sere hunto cu su dos babynan den cas, y no 
ta prome biaha. 

T.W ta bisa cu B.Q, ta maltrate y hasta a 
menasa cu cuchiu. E ta bisa cu aigun dia 
pasa e homber a menase cu cuchiu y kier a 
hinke. Ora cu polis a puntre di con ainda e ta 
den e cas, a resulta cu tur dos tin problema 
y segun informacion homber ta adicto na 
droga. Polis a hiba T.W. warda di polis na 
Noord y a pone Voogdijraad y otro instancia 
na haltura, cu a bin y a atende e asunto. 


Mucha homber a bay 
limpia windbucks y a 
herida su mes 

POLIS di Santa Cruz a bay diasabra anochi 
9.10 na un cas na Warawara, unda un hoben 
di 16 ana a herida su mes cu un windbucks. 
N’e sitio, polis ta papia cu e mucha homber 
M.C. naci na Aruba di 16 ana, kende ta bisa 
cu el a bay haci su Sheridan limpi y a resulta 
cu e arma tabatin un piedra den dje. 

Ora cu el a purba tira p’e piedra sali, su man 
tabata dilanti di e loop cu consecuencia cu e 
piedra a perfora su man. Polis a papia cu e fa¬ 
mia y a splica nan cu ta iresponsabel pa laga 
un mucha cu un arma. Un omo a bisa polis cu 
e ta hiba e mucha poli pa tratamento 

Di Clarisca Velasquez di AVP 

Otro victima di AZV probablemente causa dor di e 
virus den MEP conoci como Booshi “Kleptomania”. 


AROBE un criatura chiquito 
mester a wordo hiba te Colom¬ 
bia pa por haya tratamento 
specialisa cu no ta obtenibel aki 
na Aruba. Dia den dia afo nos 
por wak con nos cuido medico 
bou di guia di Booshi Wever ta 
solamente bay atras y mas atras. 
Na 2007 Booshi a hasi asina un 
desaster di AZV cu awo henter 
pueblo mester sufri di esaki. 
MEP a priminti cu despues cu 
nan hisa e prima di AZV, (2% 
mas di prima, esta mas o me¬ 
nos 40 miyon florin extra) cu 
cuido medico e ora lo drecha 
paso AZV lo tin e ora un presu- 
puesto balansa y por paga tur 
su debenan. Awel awe pueblo 
husgapa boso mes! Nidosanja 
despues di hisa e prima, AZV 
atrobe tin un deficit rond di 40 
miyon mientras ta tumando 
medida tras medida contra nos 
pueblo! Pa colmo awo booshi 
kier nos paga un contribucion 
tambe cada bes bay dokter y 
cada bes cu mester buska un 
remedi! Anto ta na unda tur e 
placadiAZVabayanto!?! Pla- 
ca aparentemente ta wordo 
usa pa complace friends and 
family, ta un secreto publico cu 
personan a mira henter famia di 
Booshi y otro candidatonan na 
Colombia ariba custia di AZV, ta 
parse cu AZV ta paga nan viaha 
rond di mundo pa haya cuido 
medico mientras patientnan cu 


malesanan mas grave ta wordo 
nenga pa bay pafor di Aruba 
pa buska cuido medico. Pues 
pueblo mes tin cu conforma 
cu cuido di nivel dudoso na e 
clinica di Booshi su amigonan 
na Venezuela. Pa colmo atrobe 
Booshi kier hisa nos prima cu 
aparentemente un otro 2 pro- 
ciento despues di elecion! E 
kier chica un otro 40 miyon for 
di nos. Ta unda tur nos plaka ta 
bay anto? Ta e pueblo aki tin cu 
paga cada bes pa mal maneho 
y falta di vision di Booshi? Sea 
alerta Booshi ta warda elecion 
pasa pa anuncia cu mester 
hisa prima atrobe, a estilo di 
Eddie Briezen cu kier a pasa e 
taxistanan un fastball door di 
kier a convence nan pa schuif 
e problema cu aeropuerto te 
despues di elecion! Ban stop di 
tuma pueblo hasi kens. 

Despues di tur e medidanan den 
area di salud cu a wordo tuma 
caba mester puntra Booshi ta 
con a para cu e calidad / nivel 
halto di cuido cu a wordo prim¬ 
inti? unda esaki a keda? Unda 
e calidad a keda weitando cu 
hospitaal mes no por diagnos- 
tica kiko e problema ta cu un 
criatura di tres anja cu a cay di u 
hamaca! Anto ta hopi caso mas 
asina tin, nos mester conclui cu 
nos cuido ta pio cu di paisnan 
menos desaroya. Pero no por 


bisa cu e falta ta di hospitaal of e 
specialista sino di malo maneho 
di Booshi pa cu AZV paso ta 
Booshi ta pone presion na AZV 
pa baha gasto a costo di salud 
di hende. Pa spaar placa AZV 
ta limita testnan cu por wordo 
hasi pa diagnostica un malesa 
tempran. Aparentemente e 
expertonan den AZV no ta com- 
pronde cu si bo por diagnostica 
malesa tempran anto asina bo 
ta spaar mas placa. Ta net ora 
bo no hasi nada te ora e baca 
hoga, te ora ta mucho laat anto 
e ora ta mas placa bo tin cu 
gasta mas pa manda e patient 
pafor di Aruba. Cuanto ehemplo 
di esaki no tin caba! Ken por 
bisa si a test e craitura di tres 
anja mihor por a evita mester 
a mande Colombia?. Awo po- 
sibelmente pa no hasi un par di 
extra test of buska equiponan 
mas sofistica mester pa trata 
e criature aki a gasta tog mas 
placa paso mester mande afo. 
Esaki ta falta di conocemento 
di materia di salubridad tanto 
dor di compinchinan cu Booshi 
a pone den AZV como door di 
Booshi mes. Pero ta esaki ta e 
vision di booshi pa por spaar 
placa. Nan kier bin cu un bud¬ 
get pa cada area di cuido y si e 
budget caba anto ta mala suerte 
bo tin e ora. Ora bo forsa spe- 
cialistanan, hosptitaal, etc traha 
cu budget anto naturalmente 


cuido medico ta bay atras! 
Booshi bo ta totalmente robes y 
ta visto cu bo no ta compronde 
nada di salubridad. Te hasta 
muchanan chiquito mester su¬ 
fri bou e mal maneho, falta di 
conocemento y falta di curazon 
di parti di Booshi pa drecha e 
situacion aki. 

Pa friends and family si tin placa 
pa gasta paso awo nos placa di 
AZV ta bay pa paga como dos of 
ta tres director/administrador 
extra pa AZV, tambe a bin cu un 
administratief bureau apart pa e 
bestuur di AZV tambe, dus AZV 
tin dos administracion aworaki, 
un pa AZV y un pa e bestuur di 
AZV, pa asina por nombra mas 
hende politicamente den AZV 
pa asina haya mas voto. Ni cu 
a hinca banda di cuarenta com¬ 
pinchinan mas den AZV nan no 
por a logra drecha cuido medico 
pa nos hendenan. Pero si a hisa 
e gastonan pa administracion 
cu miyones mas cu antes. Ta 
pesey mester bolbe hisa prima 
esta pa pone mas hendenan di 
Booshi na trabao den AZV. No 
ta suficiente cu Centro Medico 
Sanicolaas tanto e bieeuw como 
e nobo ta yena caba cu sympati- 
sadornan di Booshi, natural nan 
tur a haya un trabao. By the way 
kiko a para di e Director of ta ex 
Directeur (sr Eric Nassy) di co- 
ordinatie Bureau Drugsbestri- 


jding? Pakiko e ta bon scondi 
bou mesa den e Centro Medico 
bieuw na bo bureau? Bo ta 
pagando Nassy pa e sigui keda 
keto y no critica mas? Esta un 
berguensa! 

Mal maneho, manipulacionan 
pa sconde e berdat y falta di vi¬ 
sion mester stop. Mester stop di 
enganja e pueblo di Aruba y es- 
pecialmente esnan di Sannicola 
cu bo tin nan na pecho, paso ta 
chica bo kier chica nan. Bo kier 
dunanan un centro medico di 
menos calidad cu dokternan 
venezolano dudoso, anto bo 
kier pa pueblo paga pa tur esaki, 
probablemente na unda kisas 
bo mes ta haya beneficionan 
financiero di esaki. Porta den 
forma di un motor di boto for 
free na Venezuela? Esaki bo ta 
yama un bon projecto pa San- 
nicolas? Un calidad abou pa un 
prijs astronomico? 

Booshi e unico manera cu cali¬ 
dad di cuido lo drecha ta ora 
AVP drenta gobierno y cura e 
virus maligno cu yama ‘Booshi 
Kleptomania’ aki, cu ta cabando 
cu nos cuido mendico y salubri¬ 
dad en general. Pesey ta AVP 
so por hasi un compromiso 
cu pueblo pa hisa e calidad di 
cuido paso MEP a demostra den 
su 8 anja di gobernacion cu nan 
por net nada! Solamente MEP 
a hasi malgastamento tras di 
malgastamento di placa. 


Awe, programa sepcial di MPA 



AWE, dialuna 3 di augustus, 
MPA lo tin un programa special 
na ATV Canal 15 pa 9’or di ano- 
chi.Durante di e programa aki 
MPA lo trece dilanti nan candi¬ 
datonan cu nan tin te awor riba 
nan lista. Tambe lo presenta e 
programa di MPA y un poco di 
historia di MPA. 

Sintonisa e bunita programa aki 
cu sigur lo ta hopi interesante pa 
henter pueblo di Aruba. MPA a 
inicia na 2005 na unda cu den 
un tempo corto nan tabata sa 
di saca un asiento cu por cierto 


tabata casi dos asiento. E biaha 
aki MPA ta sigui cu su famia cu 
ta creciendo y ta birando dia pa 
dia mas grandi.MPA a demostra 
di ta un partido hoben y inova- 
tivo. Durante di e programa aki 
lo ser treci dilanti e aire fresco 
den politica. 

“Un Comunidad Nobo” na unda 
Tur Hende Ta Conta ta locual 
MPA ta kere cu Ta Posibel. Pues 
sintonisa sin falta awe’nochi pa 
9’or na ATV Canal 15, e pro¬ 
grama special aki di MPA. 


na ATV 



DAN Ki 
PA YAMA 

Francis Jacobs cu prome reunion 
di contacto den su bario 


Tanki Flip, Tanki Leendert y vecindario 



RECIENTEMENTE tabatin 
e prome reunion di contacto 
di e candidato nobo riba lista 
di MEP, Francis Jacobs, rep- 
resentando Tanki Flip, Tanki 
Leendert y vecindario. Presente 
na e reunion aki no tabata so- 
lamente personanan di dicho 
bario pero tambe di San Ni¬ 
colas, Santa Cruz y Modanza, 
demostrando asina con stima 
nos candidato ta pa su pueblo. 
Durante e reunion di contacto 
aki tambe tabata presente difer- 
ente otro candidato cu tambe 
ta forma parti di e partido 



Movimiento Electoral di Pueblo 
MEP. Carl Giel a tuma e oportu- 
nidad pa elabora un poco riba 
labor; Ingela Heronimo-Lacle 
riba tereno general y Suzanne 
Sintjago riba tereno di hoben. 
Francis Jacobs tabata suma- 
mente contento cu su prome 
reunion di contacto y di por a 
presenta su ideologianan tanto 
riba tereno cultural y turismo 
na tur esnan cu tabata presente. 
Emocion tabata reina den e 
publico presente na Jacobs su 
prome reunion di contacto. 
Asina tambe Jacobs lo continua 
cu su reunionan di contacto tur 
siman te cu dia 25 di september 
venidero invitando e pueblo di 
Aruba y specialmente pueblo 
di Tanki Flip, Tanki Leendert, 
Pos Abao, Shaba, Bubali, Wash¬ 
ington, Noord y su coleganan 
di e partido GEEL pa asisti y 
cera conoci cu tur e ideanan y 
metanan cu Francis Jacobs tin 
pa cu futuro di Aruba. Jacobs 
lo sigui bishita tur su hendenan 
durante e curso di su campana. 
Un agradecimento na su cole¬ 
ganan menciona y muy especial 
na su hendenan y su pueblo cu 


semper a sa di respalde tanto awe como politico. Biba Aruba 
como persona, como amigo y y biba MEP. 




Entrega di buki di Sint Maarten National Heritage 
Foundation and the Sint Maarten Museum 



RECIENTEMENTE sra. 
Elsje Bosch, Directora di Sint 
Maarten National Heritage 
Foundation and the Sint 
Maarten Museum tabata di 
bishita na Aruba pa trabao. 
Alabes el a hasi uso di e opor- 
tunidad pa entrega Biblioteca 
Nacional Aruba 3 publicacion 
di propio produccion. 

Ta trata aki di e bukinan: The 
History and the Fantastic Ca- 
ribbean Legends: The home of 
the spirits /part 1 St-Martin. 
E buki aki ta un buki di his- 
toria di Sint Maarten “tres 


den uno” ya cu e ta consisti di 
informacion skirbi den forma 
di un storia, informacion den 
forma di un cartoon y un link 
pa hunga un wega cibernetico 
riba e website www.fantastic- 
caraibes.com . 

E buki aki ta specialmente 
dirigi pa e hobennan cu e idea 
cu nan por sina historia di otro 
forma. 

Memories of Gold : Sint 
Maarten 1945 - 1960 by Nev- 
ille Smith. E buki aki ta trata 
diferente topico den historia 
di Sint Maarten, entre otro 


descripcion cortico di e isla, 
cuminda y bebida tipico, reli¬ 
gion, folklore etc. 

Sint Maarten Information 
Guide. E buki aki ta un guia 
pa esnan cu ta desea pa sa mas 
di e herencia historico y cul¬ 
tural di Sint Maarten y ta fungi 
tambe como guia informativo 
pa bishitantenan di e isla. 

Tur 3 obra ta bay ta disponibel 
pronto pa consulta na Depar- 
tamento Arubiana/Caribiana 
di Biblioteca Nacional Aruba 
situa na Bachstraat. 

Partido AVP a mustra nan union 


Tur candidato a sostene actividadnan di 
nan coleganan na diferente parti di nos isla 



AYERA diferente candidato 
di partido AVP tabatin activi¬ 
dadnan na Playa, Pos Chiquito, 


Noord y Dakota y por a mira 
cada un di nan coleganan hunto 
cu nan gruponan a acudi na e 


actividadnan aki pa duna di e 
forma aki sostene nan amigo y 
colega riba e lista berde.Esaki 



no ta e promer biaha cu por mira 
esey ya cu a bira practicamente 
un custumber cu e candidatonan 
di AVP ta subi caya pa bishita e 
actividadnan di demas candida¬ 
tonan di AVP. Cayanan di Aruba 
ta bira berde tur caminda unda 
cu e candidatonan hunto cu nan 
grupo ta pasa di un actividad 
pa otro mustrando e sosten y 


union cu ta reina den e partido. 
Hopi biaha por tende cu tin 
division, rancamento di siboyo, 
pleito, etc. pero cada un di nan 
ta demostra cu e partido berde 
ta mas uni cu nunca y cu nan ta 
trahando fuertemente como un 
team pa logra trese un cambio 
positivo pa Aruba cu e sosten di 
pueblo dia 25 di september. 



www.awemainta.com 













